ZAPISNIK

20. (dvadesete) sjednice Vijeća Gradske četvrti Novi Zagreb – istok, održane u srijedu, 09. studenoga 2022. u sjedištu Gradske četvrti Novi Zagreb – istok, Zagreb, Ulica sv. Mateja 93, s početkom u 19:00 sati

NAZOČNI ČLANOVI VIJEĆA:
Tonko Bogovac, Olgica Gavrilović, Martina Hegedušić, Sandra Kapetanović Bitići, Milan Knežević, Svjetlana Lugar, Denis Magličić, Iskra Mandarić, Matej Mišić, Vjeran Šarić, Goran Šikić, Jadranka Šlipogor, Tihomir Vedriš, Andrej Vidatić.

NENAZOČNI ČLANOVI VIJEĆA: 
	Branka Čižmešija, Davor Matković, Vanja Mojzeš, Ružica Palijan, Antonio Pavlečić.

OSTALI NAZOČNI: 
Suzana Ječ – voditeljica PO Novi Zagreb – istok
Mateja Pleša – viša stručna suradnica u PO Novi Zagreb – istok
Petra Crnko – stručna suradnica u PO Novi Zagreb - istok

Sjednicu otvara Tonko Bogovac, predsjednik Vijeća Gradske četvrti Novi Zagreb – istok i pozdravlja sve nazočne.

Predsjednik konstatira da je sjednici nazočno 14 od 19 članova Vijeća, čime su stečeni uvjeti za raspravu i pravovaljano odlučivanje.

USVAJANJE ZAPISNIKA
	Budući da nema primjedbi na zapisnik 19. sjednice, Vijeće jednoglasno prihvaća tekst zapisnika 19. sjednice Vijeća održane 31. listopada 2022.

USVAJANJE DNEVNOG REDA
	Predsjednik Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda ili da se izmjeni njihov redoslijed ili ako ima prijedloga za dopunu dnevnog reda.
Nema prijedloga za izostavljanje točaka dnevnog reda kao niti za izmjenu njihovog redoslijeda, niti ima prijedloga za dopunu dnevnog reda od strane članova Vijeća.

	Predsjednik Vijeća otvara raspravu o prijedlogu dopune dnevnog reda točkama: 

· Plan MKA Mjesnog odbora Travno za 2023., donosi se
· Plan MKA Mjesnog odbora Veliko Polje za 2023., donosi se
· Zaključak o izmjeni Plana komunalnih aktivnosti Gradske četvrti Novi Zagreb – istok u 2022.
Vijeće jednoglasno prihvaća dopunu dnevnog reda. 
Dodatne točke dnevnog reda postaju točke 4., 5. i 6., a dosadašnja točka 4. Pitanja, prijedlozi i obavijesti postaje točka 7.
Vijeće jednoglasno prihvaća redoslijed točaka dnevnog reda.
Vijeće jednoglasno prihvaća dopunjeni dnevni red koji glasi:






D N E V N I  R E D:

1. Pravila Gradske četvrti Novi Zagreb - istok, donose se
2. Poslovnik o radu Vijeća Gradske četvrti Novi Zagreb - istok, donosi se
3. Program održavanja komunalne infrastrukture na području Gradske četvrti Novi Zagreb – istok u 2023., donosi se
4. Plan MKA Mjesnog odbora Travno za 2023., donosi se
5. Plan MKA Mjesnog odbora Veliko Polje za 2023., donosi se
6. Zaključak o izmjeni Plana komunalnih aktivnosti Gradske četvrti Novi Zagreb – istok u 2022.
7. Pitanja, prijedlozi i obavijesti
Ad. 1. Pravila Gradske četvrti Novi Zagreb – istok, donose se
Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave, Vijeće jednoglasno donosi

PRAVILA
Gradske četvrti Novi Zagreb - istok
 
I. TEMELJNE ODREDBE
 
Članak 1.
 
Gradska četvrt Novi Zagreb - istok (u nastavku teksta: Gradska četvrt) oblik je mjesne samouprave za dio područja Grada Zagreba preko koje građani sudjeluju u odlučivanju o lokalnim poslovima od neposrednog i svakodnevnog utjecaja na njihov život i rad.
 
Članak 2.
 
Izrazi u ovim pravilima koji imaju rodno značenje odnose se jednako na muški i ženski rod.
 
Članak 3.
 
(1) Gradska četvrt osnovana je Statutom Grada Zagreba (u nastavku teksta: Statut Grada).
(2) Statutom Grada određeni su naziv, djelokrug i tijela Gradske četvrti.
(3) Granice područja, sjedište, način izbora tijela i obavljanje administrativnih poslova za rad Gradske četvrti određuju se posebnim gradskim odlukama.
 
Članak 4.
 
Ovim se pravilima u skladu sa zakonom, Statutom Grada i gradskim odlukama pobliže uređuje ustrojstvo Gradske četvrti te druga pitanja od značenja za Gradsku četvrt.
 
Članak 5.
 
Gradska četvrt obuhvaća naselja Buzin i Veliko Polje te dijelove naselja Zagreb i Odra. Granica područja Gradske četvrti kreće od tromeđe gradskih četvrti Trnje, Novi Zagreb - istok i Novi Zagreb - zapad kod MOSTA SLOBODE južnom obalom rijeke SAVE u smjeru jugoistoka, prateći granicu k.o. Trnje - k.o. Zaprudski Otok, zatim k.o. Žitnjak - k.o. Jakuševec do granice Grada Zagreba. Nastavlja granicom Grada prema jugu, a zatim prema jugozapadu, presijeca rukavac rijeke SAVE, nastavlja granicom Grada i dolazi na AVENIJU VEĆESLAVA HOLJEVCA. Napušta granicu Grada i u smjeru sjeverozapada prati južnu stranu AVENIJE VEĆESLAVA HOLJEVCA. Kod VELIKE CESTE prelazi na željezničku prugu ZAGREB - SISAK i nastavlja u istom smjeru njezinom južnom stranom, zatim prema jugu istočnom stranom ulice ODRANSKI PRILAZ, pa opet prema sjeverozapadu sjevernom stranom VELIKE CESTE. Dolazi na granicu k.o. Odra - k.o. Zaprudski Otok koju prati prema sjeveroistoku zapadnom stranom ceste MALA MLAKA - BUZIN, produžuje u istom smjeru i izlazi na željezničku prugu ZAGREB - SISAK. Granica Gradske četvrti dalje prema sjeverozapadu polukružno prati željezničku prugu te dolazi na AVENIJU VEĆESLAVA HOLJEVCA, nastavlja njezinom zapadnom stranom prema sjeveru, zatim južnom stranom prema zapadu te zapadnom stranom prema sjeveru do ISLANDSKE ULICE. Na raskrižju s ISLANDSKOM ULICOM prelazi na istočnu stranu AVENIJE VEĆESLAVA HOLJEVCA koju i dalje prati prema sjeveru sve do tromeđe gradskih četvrti Trnje, Novi Zagreb - istok i Novi Zagreb - zapad na južnoj obali rijeke SAVE.
 
Članak 6.
 
Sjedište Gradske četvrti je u Zagrebu, Ulica svetog Mateja 93.
 
Članak 7.
 
Gradska četvrt je pravna osoba.

Članak 8.
 
Gradsku četvrt zastupa predsjednik Vijeća Gradske četvrti.
 
Članak 9.
 
(1) Gradska četvrt ima pečat okruglog oblika, promjera 38 mm.
(2) Pečat Gradske četvrti ima u sredini grb Grada Zagreba. Uz gornji rub je tekst: Grad Zagreb, a uz donji rub tekst: Gradska četvrt Novi Zagreb - istok.
(3) Pečat Gradske četvrti čuva se u sjedištu Gradske četvrti, a upotrebljava se samo za ovjeru akata tijela Gradske četvrti.
 
II. TIJELA GRADSKE ČETVRTI
 
Članak 10.
 
(1) Tijela Gradske četvrti su Vijeće Gradske četvrti (u nastavku teksta: Vijeće) i predsjednik Vijeća.
(2) Članove Vijeća biraju građani s područja Gradske četvrti koji imaju biračko pravo i prebivalište na njezinu području.
(3) Članovi Vijeća biraju se na neposrednim izborima tajnim glasovanjem razmjernim izbornim sustavom. Postupak izbora članova Vijeća i druga pitanja u vezi s izborima uređuju se gradskom odlukom, odgovarajućom primjenom odredaba zakona kojim se uređuje izbor članova predstavničkih tijela jedinica lokalne samouprave.
 
Članak 11.
 
(1) Vijeće ima 19 članova.
(2) Mandat članova Vijeća izabranih na redovnim izborima započinje danom konstituiranja Vijeća i traje do stupanja na snagu odluke Gradske skupštine o raspisivanju izbora ili do stupanja na snagu odluke Gradske skupštine o raspuštanju Vijeća, u skladu sa Statutom Grada Zagreba.
(3) Mandat članova Vijeća izabranih na prijevremenim izborima započinje danom konstituiranja Vijeća i traje do isteka tekućeg mandata vijeća izabranih na redovnim izborima.
(4) Članovi Vijeća nemaju obvezujući mandat i nisu opozivi.
 
Članak 12.
 
(1) Vijeće je konstituirano izborom predsjednika Vijeća.
(2) Prava i dužnosti članova Vijeća započinju danom konstituiranja Vijeća.
 
Članak 13.
 
(1) Članovi Vijeća imaju prava i dužnosti osobito:
1. prisustvovati sjednicama Vijeća;
2. predlagati Vijeću razmatranje pojedinih pitanja iz njegova djelokruga;
3. raspravljati i izjašnjavati se o svim pitanjima koja su na dnevnom redu Vijeća.
(2) Članovi Vijeća imaju i druga prava i dužnosti utvrđene poslovnikom o radu Vijeća.
 
Članak 14.
 
(1) Ne može se istodobno obnašati dužnost člana Vijeća i člana vijeća mjesnog odbora.
(2) Član Vijeća ne može istodobno biti predsjednik, potpredsjednik, pročelnik i zamjenik pročelnika Stručne službe Gradske skupštine, službenik i namještenik stručne službe Gradske skupštine, gradonačelnik, zamjenik gradonačelnika, pročelnik, zamjenik pročelnika te službenik i namještenik u upravnim tijelima Grada Zagreba, član upravnih tijela trgovačkih društava u vlasništvu Grada Zagreba ili u kojima Grad Zagreb ima većinski paket dionica ili udio, ravnatelj ustanove ili druge neprofitne pravne osobe kojoj je Grad Zagreb osnivač, niti obnašatelj drugih dužnosti navedenih u zakonu kojim je uređen postupak za izbor članova predstavničkih tijela jedinica lokalne i područne (regionalne) samouprave.
 
Članak 15.
 
(1) Vijeće Gradske četvrti samostalno:
1. donosi pravila Gradske četvrti;
2. donosi financijski plan i godišnji izvještaj o izvršenju financijskog plana;
3. odlučuje o raspolaganju imovinom Gradske četvrti;
4. donosi plan komunalnih aktivnosti za područje Gradske četvrti;
5. može donijeti plan potreba za aktivnostima, programima i projektima unapređenja kvalitete života građana Gradske četvrti i mjesnih odbora koji su od interesa za dva ili više mjesnih odbora ili za cijelu Gradsku četvrt i utvrđuje prioritete u njihovoj realizaciji;
6. bira predsjednika i potpredsjednika Vijeća;
7. saziva zborove građana;
8. sudjeluje u provođenju civilne zaštite na svom području;
9. koordinira rad mjesnih odbora;
10. donosi program rada i izvješće o radu;
11. donosi poslovnik o svom radu u skladu sa Statutom;
12. surađuje s drugim gradskim četvrtima na području Grada Zagreba, osobito sa susjednima;
13. surađuje s udrugama na svom području u pitanjima od interesa za građane Gradske četvrti;
14. obavlja i druge poslove utvrđene zakonom, gradskim odlukama i drugim propisima.
 (2) Plan komunalnih aktivnosti iz stavka 1. točke 4. ovoga članka obuhvaća poslove i radove kojima se poboljšava komunalni standard građana na području Gradske četvrti, a koji nisu obuhvaćeni drugim planom ili programom.
(3) Sastavni dio plana komunalnih aktivnosti iz stavka 1. točke 4. ovoga članka su planovi malih komunalnih akcija mjesnih odbora na području Gradske četvrti, koje donose vijeća mjesnih odbora i dostavljaju ih Vijeću najkasnije do 31. listopada tekuće godine za sljedeću godinu.
(4) Plan komunalnih aktivnosti iz stavka 1. točke 4. ovoga članka Vijeće donosi nakon što mu je više od polovice vijeća mjesnih odbora s područja te četvrti dostavilo plan malih komunalnih akcija mjesnih odbora.
(5) U slučaju da vijeće mjesnog odbora ne donese plan komunalnih akcija i ne dostavi ga Vijeću u zadanom roku, plan malih komunalnih akcija tog mjesnog odbora donijet će Vijeće.
(6) Pod planom potreba za aktivnostima, programima i projektima unapređenja kvaliteta života građana iz stavka 1. točke 5. ovoga članka podrazumijeva se iniciranje, organiziranje i provođenje aktivnosti, programa i projekata u kulturno-zabavnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju; aktivnostima u području skrbi o osobama starije životne dobi i osobama s invaliditetom, a koji su nedovoljno ili uopće nisu obuhvaćeni drugim programima.
 
Članak 16.

(1) Vijeće Gradske četvrti podnosi Gradskoj skupštini preko gradonačelnika izvješće o izvršenju plana komunalnih aktivnosti za područje Gradske četvrti za prethodnu kalendarsku godinu.
(2) Izvješće iz stavka 1. ovoga članka podnosi se istodobno s izvješćem o izvršenju proračuna Grada Zagreba.
(3) Izvješće iz stavka 1. ovoga članka objavljuje se u Službenom glasniku Grada Zagreba.


Članak 17.
 
(1) Vijeće Gradske četvrti:
1. predlaže Gradskoj skupštini donošenje programa održavanja komunalne infrastrukture za područje Gradske četvrti;
2. predlaže koncept razvoja svoga područja u okviru razvojnog plana Grada Zagreba;
3. predlaže rješenje od interesa za svoje područje u postupcima izrade i donošenja prostornih i drugih planskih dokumenata i njihova ostvarenja;
4. prati stanje u komunalnoj infrastrukturi na svom području i predlaže programe razvoja komunalne infrastrukture;
5. brine se o uređivanju naselja, kvaliteti stanovanja, komunalnim objektima, infrastrukturi te obavljanju komunalnih i drugih uslužnih djelatnosti od značenja za Gradsku četvrt;
6. brine se o zadovoljavanju potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i sporta od značenja za Gradsku četvrt;
7. predlaže i prati mjere i akcije za zaštitu i unapređivanje okoliša te za poboljšanje uvjeta života;
8. predlaže mjere nakon razmatranja stanja sigurnosti i zaštite osoba, imovine i dobara na svome području;
9. predlaže mjere za učinkovitiji rad komunalnih službi;
10. razmatra pitanja iz nadležnosti Grada, koja se odnose na Gradsku četvrt, njezino područje i stanovništvo i daje nadležnim tijelima mišljenja i prijedloge;
11. podnosi gradonačelniku inicijative i prijedloge za donošenje odluka i drugih općih akata koji su u neposrednoj vezi s djelokrugom rada Vijeća Gradske četvrti;
12. razmatra prijedloge građana i pravnih osoba s područja Gradske četvrti i ako ocijeni da je prijedlog osnovan, prosljeđuje ga tijelima nadležnim za njihovo rješavanje;
13. predlaže osnivanje ustanova u djelatnostima brige o djeci predškolske dobi, obrazovanja, javnog zdravstva, socijalne skrbi, kulture i sporta, prati rad ustanova u tim djelatnostima osnovanim radi zadovoljavanja potreba stanovnika na svome području te predlaže mjere za unapređivanje njihova rada;
14. predlaže imenovanje ulica, javnih površina, parkova, sportskih terena, škola, vrtića, ustanova u kulturi i svih drugih objekata na svojem području;
15. može podnijeti prijedlog za osnivanje mjesnog odbora gradonačelniku Grada Zagreba. Prijedlog za osnivanje mjesnog odbora mora sadržavati broj, područje, naziv i sjedište mjesnog odbora;
16. predlaže promjenu područja Gradske četvrti, odnosno mjesnih odbora na svojem području;
17. predlaže kandidate za suce porotnike.
	(2) Program održavanja komunalne infrastrukture iz stavka 1. točke 1. ovoga članka obuhvaća poslove i radove održavanja objekata i uređaja komunalne infrastrukture na području Gradske četvrti koji se odnose na javnu odvodnju oborinskih voda, čišćenje javnih površina, održavanje gradskih parkova i ostalih ozelenjenih površina i redovno održavanje nerazvrstanih cesta.
	(3) Prijedlog programa održavanja komunalne infrastrukture iz stavka 1. točke 1. ovoga članka Vijeće Gradske četvrti dužno je donijeti i dostaviti Gradskoj skupštini najkasnije do 15. studenoga tekuće godine za sljedeću godinu, a u slučaju da to ne učini, program će donijeti Gradska skupština na gradonačelnikov prijedlog.  
 
Članak 18.
 
Vijeće obavlja i druge poslove koje mu iz samoupravnog djelokruga Grada Zagreba povjeri Gradska skupština koji su od značenja za Gradsku četvrt.
 
Članak 19.
 
(1) Vijeće može održati sjednicu ako je nazočna većina članova Vijeća, a odlučuje većinom glasova nazočnih članova.
(2) Pravila Gradske četvrti, poslovnik o radu Vijeća Gradske četvrti, financijski plan, godišnji izvještaj o izvršenju financijskog plana, odluke o raspolaganju imovinom, prijedlog programa održavanja komunalne infrastrukture, plan komunalnih aktivnosti, izvješće o izvršenju plana komunalnih aktivnosti i odluku o izboru predsjednika i potpredsjednika Vijeća, Vijeće donosi većinom glasova svih članova.
(3) Vijeće poslovnikom može odrediti i druga pitanja o kojima odlučuje većinom glasova svih svojih članova.
 
Članak 20.
 
(1) Vijeće može osnivati stalna i povremena radna tijela.
(2) Stalna radna tijela Vijeća razmatraju prijedloge odluka i drugih akata te druga pitanja koja su na dnevnom redu Vijeća i o njima daju mišljenja i prijedloge. Stalna radna tijela Vijeća mogu razmatrati i druga pitanja iz djelokruga Vijeća i predlagati Vijeću raspravu o njima te pripremati prijedloge općih i drugih akata iz svog djelokruga.
(3) Povremena radna tijela osnivaju se radi razmatranja ili stručne obrade pojedinog pitanja, odnosno izrade prijedloga pojedinog akta.
 
 
Članak 21.
 
(1) Vijeće većinom glasova svih članova bira predsjednika Vijeća i jednog potpredsjednika Vijeća iz reda svojih članova na vrijeme od četiri godine.
(2) Funkcije predsjednika, potpredsjednika i člana Vijeća su počasne.
(3) Predsjednik, potpredsjednik i članovi Vijeća imaju pravo na naknadu koju će utvrditi Gradska skupština Grada Zagreba.
(4) Predsjedniku, potpredsjedniku ili članu Vijeća koji tijekom mjeseca nije prisustvovao nijednoj sjednici Vijeća neće se isplatiti naknada iz stavka 3. ovoga članka.  
 


Članak 22.
 
(1) Predsjednik Vijeća:
1. predstavlja Gradsku četvrt i Vijeće;
2. saziva sjednice Vijeća, predlaže dnevni red, predsjeda sjednicama Vijeća i potpisuje akte Vijeća;
3. provodi i osigurava provođenje odluka Vijeća te izvješćuje o provođenju odluka Vijeća;
4. surađuje s gradonačelnikom i predsjednikom Gradske skupštine;
5. brine se o provedbi akata što se odnose na rad Gradske četvrti;
6. sudjeluje u provođenju mjera civilne zaštite;
7. informira građane o pitanjima važnim za Gradsku četvrt;
8. koordinira rad predsjednika mjesnih odbora na području gradske četvrti te redovito prije održavanja sjednice Vijeća saziva koordinaciju Gradske četvrti s predsjednicima vijeća mjesnih odbora na kojima se raspravlja o pitanjima važnim za mjesne odbore i Gradsku četvrt;
9. obavlja i druge poslove koje mu povjeri Vijeće.
(2) Predsjednik Vijeća odgovara za svoj rad Vijeću.
(3) Za obavljanje poslova iz samoupravnog djelokruga Grada Zagreba koji su povjereni Vijeću predsjednik Vijeća odgovara gradonačelniku Grada Zagreba.
 
Članak 23.
 
(1) Potpredsjednik Vijeća:
1. zamjenjuje predsjednika Vijeća u slučaju njegove spriječenosti ili odsutnosti;
2. pomaže predsjedniku Vijeća u radu;
3. obavlja poslove iz djelokruga predsjednika Vijeća što mu ih povjeri predsjednik Vijeća.
(2) Za vrijeme dok zamjenjuje predsjednika Vijeća, potpredsjednik ima prava i dužnosti predsjednika.
(3) Pri obavljanju povjerenih poslova potpredsjednik je dužan pridržavati se predsjednikovih uputa.
 
Članak 24.
 
Predsjednik Vijeća saziva sjednicu Vijeća po potrebi, a najmanje jedanput u dva mjeseca.
 
Članak 25.
 
(1) Gradonačelnik ili drugi ovlašteni predlagatelj dužan je zatražiti mišljenje Vijeća o svakom prijedlogu odluke ili drugog općeg akta koji donosi Gradska skupština najkasnije s danom podnošenja prijedloga Gradskoj skupštini.
(2) Iznimno od stavka 1. ovoga članka gradonačelnik ili drugi ovlašteni predlagatelj dužni su prije podnošenja Gradskoj skupštini zatražiti mišljenje Vijeća o prijedlogu odluke ili drugog akta kojim se uređuje:
1. financiranje mjesne samouprave;
2. prostorno planiranje;
3. gradnja i održavanje objekata i uređaja komunalne infrastrukture;
4. davanje u zakup ili na korištenje javne površine na području Gradske četvrti;
5. izmjena granica gradskih četvrti i mjesnih odbora;
6. osnivanje mjesnog odbora;
7. naknada članovima vijeća gradskih četvrti i mjesnih odbora.
(3) Vijeće će Gradskoj skupštini dostaviti svoje mišljenje o prijedlogu odluke ili drugog akta najkasnije do sjednice Gradske skupštine, a o prijedlogu iz stavka 2. ovoga članka mišljenje će dostaviti predlagatelju u roku koji je odredio predlagatelj akta koji ne može biti kraći od 20 dana od dana dostave prijedloga.
(4) Vijeće o prijedlozima akta iz stavka 2. ovoga članka dužno je zatražiti mišljenje vijeća mjesnih odbora na svom području i razmotriti njihovo mišljenje prije davanja svog mišljenja predlagatelju odluke ili drugog akta.
(5) Ako mišljenje nije zatraženo sukladno stavcima 1. i 2. ovoga članka ili je prijedlog akta iz stavka 2. ovoga članka dostavljen Gradskoj skupštini na donošenje prije isteka roka za davanje mišljenja, odnosno ako uz prijedlog akta iz stavka 2. ovoga članka nisu dostavljena primljena mišljenja vijeća gradskih četvrti, smatrat će se da prijedlog nije podnesen u skladu sa Statutom pa predsjednik Gradske skupštine prijedlog neće uvrstiti u prijedlog dnevnog reda sjednice Gradske skupštine.
(6) Ako Vijeće ne dostavi mišljenje iz stavka 1. i 2. ovoga članka, smatrat će se da je dalo pozitivno mišljenje.
 


Članak 26.
 
(1) Gradonačelnik i gradska upravna tijela, prije realizacije određene mjere ili odlučivanja o pitanjima važnim za pojedinu gradsku četvrt, dužni su provesti savjetovanje s Vijećem, a osobito o:
1. gospodarskim pitanjima;
2. planu uređivanja javnih površina;
3. uređivanju prometa;
4. utvrđivanju uredovnoga radnog vremena;
5. priredbama na javnim cestama, trgovima i pješačkim zonama;
6. svim drugim pitanjima koja se odnose na kvalitetu života građana na području Gradske četvrti.
(2) Savjetovanje obuhvaća slanje zahtjeva Vijeću za davanje mišljenja, primjedbi i prijedloga te uključivanje predstavnika Vijeća u radne skupine i druga tijela koja odlučuju o pitanjima važnim za Gradsku četvrt.
(3) Vijeće treba dati svoje mišljenje gradonačelniku, odnosno gradskim upravnim tijelima, u ostavljenom roku koji ne može biti kraći od 8 dana.
 
Članak 27.
 
(1) Gradonačelnik i gradska upravna tijela dužna su informirati predsjednika Vijeća Gradske četvrti o pitanjima u vezi sa:
1. planiranjem razvoja Grada;
2. programima gradske uprave;
3. zaštitom okoliša;
4. gradnjom objekata na području Gradske četvrti;
5. drugim pitanjima važnim za Gradsku četvrt.
(2) Predsjednik Vijeća dužan je o pitanjima iz stavka 1. ovoga članka izvijestiti Vijeće.
 
Članak 28.
 
(1) Gradonačelnik, predsjednik Gradske skupštine i predsjednici vijeća gradskih četvrti čine koordinaciju.
(2) Na čelu koordinacije izmjenjuju se prema dogovoru gradonačelnik i predsjednik Gradske skupštine.
(3) Koordinacija raspravlja o pitanjima važnim za gradske četvrti i o sukobu interesa gradskih četvrti, mjesnih odbora i Grada kao cjeline, najmanje dva puta godišnje.
(4) U radu koordinacije sudjeluje pročelnik gradskoga upravnog tijela nadležnog za mjesnu samoupravu, bez prava odlučivanja.
 
Članak 29.
 
(1) Nadzor nad zakonitošću rada tijela Gradske četvrti obavlja gradonačelnik Grada Zagreba.
(2) Gradska skupština može na gradonačelnikov prijedlog raspustiti Vijeće Gradske četvrti ako ono učestalo krši Statut Grada Zagreba, Pravila Gradske četvrti ili ne obavlja povjerene mu poslove.
(3) Predsjednik Vijeća dužan je sve akte Vijeća dostaviti gradskom upravnom tijelu nadležnom za mjesnu samoupravu u roku od osam dana od donošenja.
 
III. IMOVINA I FINANCIRANJE GRADSKE ČETVRTI
 
Članak 30.
 
Imovinu Gradske četvrti čine: novčana sredstva, pokretne stvari, nekretnine te prava i obveze Gradske četvrti.
 
Članak 31.
 
(1) Sredstva za rad vijeća gradskih četvrti, odnosno sredstva za obavljanje poslova koji su iz samoupravnog djelokruga Grada Zagreba povjereni vijećima gradskih četvrti, osiguravaju se u gradskom proračunu.
(2) Sredstva se u gradskom proračunu iskazuju posebno za svaku pojedinu gradsku četvrt, i to po namjenama kao sredstva za rad vijeća gradske četvrti i mjesnih odbora te sredstva za obavljanje poslova iz samoupravnog djelokruga Grada Zagreba povjerenih Vijeću.
(3) Gradska skupština posebnom će odlukom utvrditi kriterije za utvrđivanje ukupne visine sredstava u gradskom proračunu za gradske četvrti i mjesne odbore, kriterije za podjelu tih sredstava na gradske četvrti i mjesne odbore te način i uvjete korištenja i raspolaganja sredstvima, a na temelju poslova iz samoupravnog djelokruga Grada Zagreba koji su im povjereni.
 


Članak 32.
 
Imovinom Gradske četvrti upravlja i raspolaže Vijeće u skladu sa zakonom, Statutom Grada Zagreba i ovim pravilima te u suradnji s vijećima mjesnih odbora na području Gradske četvrti.
 
IV. NEPOSREDNO SUDJELOVANJE U ODLUČIVANJU I IZJAŠNJAVANJE GRAĐANA GRADSKE ČETVRTI
 
Članak 33.
 
Oblici neposrednog sudjelovanja u odlučivanju i izjašnjavanju građana Gradske četvrti o lokalnim poslovima iz samoupravnog djelokruga Grada Zagreba jesu: lokalni referendum, zborovi građana, predstavke i pritužbe građana, prijedlozi i peticije građana.
 


Lokalni referendum
 
Članak 34.
 
(1) O svakom pitanju iz samoupravnog djelokruga Grada Zagreba koji je od posebnog i neposrednog interesa za razvoj Grada Zagreba, odnosno Gradske četvrti, ili za građane Grada Zagreba, odnosno Gradske četvrti, o kojem Gradska skupština ima pravo donijeti odluku, Gradska skupština ima pravo raspisati lokalni referendum.
(2) Lokalni referendum provodi se na način propisan zakonom kojim se uređuje provedba referenduma.
 
Zborovi građana
 
Članak 35.
 
(1) Zborovi građana sazivaju se radi izjašnjavanja građana o pojedinim pitanjima i prijedlozima iz samoupravnog djelokruga Grada Zagreba te raspravljanja o potrebama i interesima građana od lokalnog značenja, u skladu sa zakonom i Statutom Grada Zagreba.
(2) Na zborovima građana imaju pravo sudjelovati birači koji imaju prebivalište na području za koje je sazvan zbor građana.
 
Članak 36.
 
(1) Zborove građana saziva vijeće mjesnog odbora, odnosno Vijeće Gradske četvrti u skladu sa Statutom Grada Zagreba i ovim pravilima.
(2) Zborove građana može sazvati i Gradska skupština te gradonačelnik radi raspravljanja i izjašnjavanja građana o pitanjima od značenja za Grad Zagreb.
(3) U slučaju raspuštanja vijeća mjesnog odbora, za područje tog mjesnog odbora zborove građana saziva Vijeće Gradske četvrti.
 
Članak 37.
 
(1) Kada zborove građana saziva vijeće mjesnog odbora, odnosno Vijeće Gradske četvrti, zborovi građana sazivaju se za cijelo područje ili za dio područja mjesnog odbora ili Gradske četvrti koji čini zasebnu cjelinu.
(2) Kada zborove građana saziva Gradska skupština ili gradonačelnik, zborovi građana sazivaju se za cijelo područje ili za dio područja Grada Zagreba, pojedina naselja ili dijelove naselja na području Grada Zagreba, a mogu se sazvati i za cijelo područje ili za dio područja mjesnog odbora ili Gradske četvrti koji čini zasebnu cjelinu.
(3) Zbor građana saziva se javnim upućivanjem poziva na način prikladan mjesnim prilikama.
(4) Javni poziv se može uputiti preko tiska i drugih sredstava javnog priopćavanja, oglašavanjem na oglasnim pločama u područnim uredima gradske uprave, u prostorima mjesne samouprave, na javnim objektima, oglasnim stupovima, objavom na mrežnim stranicama Grada Zagreba i na drugi prikladan način.
(5) Poziv na zbor građana sadrži mjesto i vrijeme održavanja zbora građana te pitanja i prijedloge o kojima se građani izjašnjavaju.
(6) Na zboru građana odlučuje se javnim glasovanjem, osim ako se na zboru većinom glasova prisutnih građana ne donese odluka o tajnom izjašnjavanju.
 



Članak 38.
 
(1) Tijela iz članka 36. stavaka 1. i 2. ovih pravila dužna su organizirati i osigurati održavanje zbora građana.
(2) O održavanju zbora građana brine se predsjednik vijeća mjesnog odbora, odnosno članovi tog vijeća te po potrebi i druge osobe utvrđene gradskom odlukom kojom se uređuje način sazivanja, rada i odlučivanja na zboru građana.
(3) Zbor građana vodi predsjednik vijeća mjesnog odbora ili član vijeća mjesnog odbora kojega odredi vijeće te po potrebi i druge osobe utvrđene gradskom odlukom kojom se uređuje način sazivanja, rada i odlučivanja na zboru građana.
(4) U slučaju iz članka 36. stavka 3. ovih pravila zbor građana vodi predsjednik Vijeća ili član Vijeća kojeg odredi Vijeće.
 
Članak 39.
 
(1) Mišljenje dobiveno od zbora građana obvezatno je za mjesni odbor odnosno Gradsku četvrt, a savjetodavno za Gradsku skupštinu i gradonačelnika.
(2) Način sazivanja, rada i odlučivanja na zboru građana uređuje se gradskom odlukom u skladu sa zakonom i Statutom Grada Zagreba.
Predstavke i pritužbe građana
 
Članak 40.
 
(1) Građani i pravne osobe imaju pravo podnositi predstavke i pritužbe Vijeću i predsjedniku Vijeća.
(2) Predstavke i pritužbe moraju biti potpisane i na njima navedena imena i prezimena te adrese građana koji ih podnose, odnosno naziv i sjedište pravne osobe.
(3) Tijela iz stavka 1. ovog članka dužna su odgovoriti na podnesene predstavke i pritužbe u roku od trideset dana od dana njihova podnošenja.
(4) Predstavke i pritužbe imaju pravo podnositi građani koji imaju biračko pravo i prebivalište na području Gradske četvrti.
(5) Tijela iz stavka 1. ovog članka dužna su u sjedištu Gradske četvrti na vidljivome mjestu osigurati potrebna tehnička i druga sredstva za podnošenje predstavki i pritužbi te omogućiti usmeno davanje predstavki odnosno  pritužbi.
(6) Predstavke i pritužbe iz stavka 1. ovoga članka mogu se podnijeti i elektroničkim putem.
 

Prijedlozi i peticije građana
Članak 41.
 
(1) Građani imaju pravo predlagati Vijeću donošenje određenog akta ili rješavanje određenog pitanja iz njegova djelokruga u skladu sa zakonom te podnositi peticije o pitanjima iz njegova djelokruga u skladu sa zakonom.
(2) O prijedlogu i peticiji iz stavka 1. ovoga članka Vijeće mora raspravljati ako ga potpisom podrži najmanje deset posto birača od ukupnog broja birača u Gradskoj četvrti te dati odgovor podnositeljima najkasnije u roku od tri mjeseca od zaprimanja prijedloga odnosno peticije.
(3) Prijedlozi i peticije iz stavka 1. ovoga članka mogu se podnijeti i elektroničkim putem.
(4) Način podnošenja prijedloga i peticija, odlučivanja o njima i druga pitanja uređuju se gradskom odlukom u skladu sa zakonom i Statutom Grada Zagreba.

 
V. AKTI GRADSKE ČETVRTI
 
Članak 42.
 
(1) Vijeće donosi pravila Gradske četvrti, poslovnik o svom radu, financijski plan i godišnji izvještaj o izvršenju financijskog plana, prijedlog programa održavanja komunalne infrastrukture za područje Gradske četvrti, plan komunalnih aktivnosti i izvješće o izvršenju plana komunalnih aktivnosti za područje Gradske četvrti, a može donijeti plan potreba za aktivnostima, programima i projektima unapređenja kvalitete života građana Gradske četvrti i mjesnih odbora koji su od interesa za dva ili više mjesnih odbora ili za cijelu Gradsku četvrt i utvrđuje prioritete u njihovoj realizaciji, donosi program rada i izvješće o radu, zaključke i druge akte određene Statutom Grada Zagreba i ovim pravilima.
(2) Vijeće zaključkom utvrđuje prijedloge akata, zauzima stavove, izražava mišljenja, prihvaća izvješća i rješava druga pitanja iz svoje nadležnosti za koje nije predviđeno donošenje drugog akta.
 


Članak 43.
 
Postupak donošenja akata Vijeća propisuje se Poslovnikom o radu Vijeća.
 
Članak 44.
 
(1) Akt Vijeća potpisuje predsjednik Vijeća.
(2) Potpisani izvornici akata čuvaju se u sjedištu Vijeća.
(3) Za izradu, potpisivanje i čuvanje izvornika odluke i drugog akta odgovorno je gradsko upravno tijelo za poslove mjesne samouprave.
 
Članak 45.
 
Pravila Gradske četvrti, poslovnik o radu Vijeća, financijski plan, godišnji izvještaj o izvršenju financijskog plana Gradske četvrti, plan komunalnih aktivnosti Gradske četvrti i izvješće o izvršenju plana komunalnih aktivnosti te akti u vezi s izborima predsjednika i potpredsjednika Vijeća objavljuju se u Službenom glasniku Grada Zagreba.
 



VI. JAVNOST RADA I INFORMIRANJE
 
Članak 46.
 
(1) Djelovanje tijela Gradske četvrti je javno.
(2) Tijela Gradske četvrti dužna su upoznati javnost o obavljanju poslova iz svoga djelokruga i izvještavati je o svom radu preko sredstava javnog priopćavanja ili na drugi prikladan način.
 
Članak 47.
 
Na sjednicama Vijeća omogućuje se nazočnost izvjestiteljima javnih glasila i građanima u skladu s Poslovnikom o radu Vijeća.
 
Članak 48.
 
Službene izjave za sredstva javnog priopćavanja daje predsjednik Vijeća ili član Vijeća kojega Vijeće za to ovlasti.
 
Članak 49.
 
Bez nazočnosti javnosti održava se sjednica ili dio sjednice Vijeća na kojoj se raspravlja o materijalu koji je u skladu s propisima označen određenim stupnjem povjerljivosti i u drugim slučajevima ako tako Vijeće odluči.
 
Članak 50.
 
Ostvarivanje javnosti rada tijela Gradske četvrti pobliže se uređuje Poslovnikom o radu Vijeća.

 
VII. PROMJENA PRAVILA GRADSKE ČETVRTI
 
Članak 51.
 
(1) Prijedlog za promjenu Pravila daje najmanje trećina članova Vijeća.
(2) Prijedlog za promjenu Pravila upućuje se predsjedniku Vijeća.
(3) Ako je promjena Pravila Gradske četvrti potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Pravila mogu dati gradonačelnik i/ili predsjednik Vijeća.
 
Članak 52.
 
(1) O prijedlogu za promjenu Pravila Gradske četvrti Vijeće odlučuje većinom glasova svih članova.
(2) Ako Vijeće prihvati prijedlog za promjenu Pravila, provodi prethodnu raspravu u Vijeću.
(3) Ako se Pravila Gradske četvrti mijenjaju i dopunjuju radi usklađivanja sa zakonom odnosno Statutom Grada Zagreba i gradskim odlukama, ne provodi se prethodna rasprava.
(4) Ako Vijeće ne prihvati prijedlog za promjenu Pravila, isti se prijedlog ne može staviti na dnevni red prije isteka šest mjeseci od dana zaključenja rasprave o njemu.
(5) O izmjeni i dopuni Pravila Vijeće donosi odluku većinom glasova svih članova Vijeća.
 
VIII. ZAKLJUČNE ODREDBE
 
Članak 53.
 
Danom stupanja na snagu ovih pravila prestaju važiti Pravila Gradske četvrti Novi Zagreb - istok (Službeni glasnik Grada Zagreba 9/17 i 15/18).
 
Članak 54.
 
Ova pravila stupaju na snagu osmog dana od dana objave u Službenom glasniku Grada Zagreba.
 
Ad. 2. Poslovnik o radu Vijeća Gradske četvrti Novi Zagreb – istok, donosi se
Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.
U raspravi sudjeluju: Tonko Bogovac, Svjetlana Lugar, Matej Mišić, Andrej Vidatić.
Član Vijeća Matej Mišić predlaže kako bi Poslovnik o radu Gradske četvrti Novi Zagreb – istok, točnije čl. 66. st.1. trebalo dopuniti u smislu da se uz „ZA“, „PROTIV“ i „SUZDRŽAN“ pri izjašnjavanju kod glasovanja doda i termin „IZUZEĆE“ od glasovanja, pri čemu naglašava da je razlika između „SUZDRŽAN“ i „IZUZET“ od glasovanja u tome što se „SUZDRŽAN“ ubraja kod glasovanja, odnosno unosi se u zapisnik koliko je osoba suzdržano, dok se kod izuzeća isto ne unosi. Član Vijeća Andrej Vidatić smatra da je isto nepotrebno s čime se složila i potpredsjednica Svjetlana Lugar. 
Nakon rasprave, Vijeće jednoglasno donosi

POSLOVNIK
o radu Vijeća Gradske četvrti Novi Zagreb - istok
 
I. OPĆA ODREDBA
 
Članak 1.
 
Ovim se poslovnikom, u skladu sa zakonom, Statutom Grada Zagreba (u daljnjem tekstu: Statut) i Pravilima Gradske četvrti Novi Zagreb - istok (u daljnjem tekstu: Pravila), uređuju unutarnje ustrojstvo i način rada Vijeća Gradske četvrti Novi Zagreb - istok (u daljnjem tekstu: Vijeće), a osobito:
1. konstituiranje Vijeća, početak mandata i obnašanje dužnosti člana Vijeća, mirovanje i prestanak mandata člana Vijeća;
2. izbor, razrješenje i pitanje povjerenja predsjedniku i potpredsjedniku Vijeća;
3. prava i dužnosti predsjednika, potpredsjednika i članova Vijeća te način njihova ostvarivanja;
4. postupak donošenja akata Vijeća;
5. sjednica Vijeća;
6. radna tijela Vijeća;
7. javnost rada Vijeća;
8. postupak promjene Poslovnika o radu Vijeća (u daljnjem tekstu: Poslovnik);
9. obavljanje stručnih, administrativnih i drugih poslova za Vijeće.
 
Članak 2.
 
Izrazi u ovom poslovniku koji imaju rodno značenje odnose se jednako na muški i ženski rod.
 





II. KONSTITUIRANJE VIJEĆA
 
Članak 3.
 
(1) Konstituirajuću sjednicu Vijeća saziva pročelnik gradskog upravnog tijela nadležnog za poslove mjesne samouprave ili službenik kojeg on ovlasti, u roku od 30 dana od dana objave konačnih izbornih rezultata.
 (2) Vijeće je konstituirano izborom predsjednika Vijeća na prvoj sjednici na kojoj je nazočna većina članova Vijeća.
(3) Danom konstituiranja Vijeća članovi Vijeća počinju obnašati dužnost.
(4) Na početku konstituirajuće sjednice Vijeća izvodi se himna Republike Hrvatske "Lijepa naša domovino".
(5) Ako se konstituirajuća sjednica ne održi u zakazanom roku, gradonačelnik će odmah sazvati novu konstituirajuću sjednicu koja se treba održati u roku od 30 dana od dana kada je prethodna sjednica trebala biti održana. Ako se Vijeće ne konstituira ni na toj sjednici, gradonačelnik će sazvati novu konstituirajuću sjednicu u nastavnom roku od 30 dana.
(6) Ako se Vijeće ne konstituira u rokovima iz stavaka 1. i 5. ovoga članka, Gradska skupština Grada Zagreba (u daljnjem tekstu: Gradska skupština) raspisat će nove izbore.
 
Članak 4.
 
(1) Konstituirajućom sjednicom Vijeća do izbora predsjednika Vijeća predsjeda prvi izabrani član s kandidacijske liste koja je dobila najviše glasova.
(2) Ako je više lista dobilo jednak najveći broj glasova, konstituirajućoj sjednici predsjedat će prvi izabrani član Vijeća s liste koja je imala manji redni broj na glasačkom listiću.
(3) Predsjedatelj ima, do izbora predsjednika Vijeća, sva prava i dužnosti predsjednika u pogledu predsjedanja sjednicom Vijeća te pravo predlaganja utvrđeno ovim poslovnikom.
 
Članak 5.
 
(1) Dnevni red konstituirajuće sjednice Vijeća utvrđuje se odlukom o njezinu sazivanju.
(2) Nakon konstituiranja Vijeća predsjednik Vijeća može predložiti dopunu dnevnog reda konstituirajuće sjednice.
 

Članak 6.
 
(1) Na konstituirajućoj sjednici Vijeća bira se Mandatno povjerenstvo na prijedlog predsjedatelja.
(2) Mandatno povjerenstvo ima predsjednika i dva člana.
(3) Osim predsjednika Vijeća i Mandatnog povjerenstva na konstituirajućoj sjednici Vijeće može birati i potpredsjednika Vijeća.
 
Članak 7.
 
(1) Mandatno povjerenstvo:
1. na konstituirajućoj sjednici podnosi izvješće o provedenim izborima, izabranim članovima Vijeća, o podnesenim ostavkama na dužnost člana Vijeća, mirovanju mandata članovima i zamjenicima članova Vijeća koji će umjesto njih obnašati dužnost člana Vijeća;
2. podnosi izvješće o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom;
3. podnosi izvješće da o tome da su ispunjeni uvjeti za početak obnašanja dužnosti zamjenika člana Vijeća.
(2) Radi pripreme izvješća iz stavka 1. točke 1. ovoga članka izabrani članovi Vijeća koji obnašaju neku od nespojivih dužnosti dužni su najkasnije do dana održavanja konstituirajuće sjednice Vijeća, o obnašanju nespojive dužnosti, odnosno prihvaćanju dužnosti člana Vijeća, obavijestiti gradsko upravno tijelo nadležno za poslove mjesne samouprave.
(3) Članu Vijeća koji ne dostavi obavijest iz stavka 2. ovoga članka mandat miruje po sili zakona.
(4) Političke stranke koje sukladno zakonu imaju pravo odrediti zamjenike članova Vijeća dužne su u roku iz stavka 2. ovoga članka obavijestiti gradsko upravno tijelo nadležno za poslove mjesne samouprave o određenim zamjenicima članova Vijeća i sklopljenim sporazumima, odnosno postignutim dogovorima ako se određuje zamjenik člana Vijeća izabranog na kandidacijskoj listi dviju ili više političkih stranaka.
(5) Ne može se istovremeno obnašati dužnost člana vijeća gradske četvrti i člana vijeća mjesnog odbora.
(6) Osobi koja se kandidirala i izabrana je istodobno na dužnost člana vijeća gradske četvrti i člana vijeća mjesnog odbora, a nije postupila sukladno stavku 2. ovoga članka, mandat miruje na objema izabranim dužnostima.
(7) Vijeće zaključkom prima na znanje izvješće Mandatnog povjerenstva.
 
Članak 8.
 
(1) Nakon što Vijeće primi na znanje izvješće Mandatnog povjerenstva, članovi Vijeća pred predsjedateljem daju prisegu.
(2) Tekst prisege glasi:
"Prisežem, svojom čašću, da ću dužnost člana Vijeća Gradske četvrti Novi Zagreb - istok obavljati savjesno i odgovorno i da ću se u svom radu pridržavati Ustava, zakona, Statuta i odluka Grada Zagreba, da ću štititi ustavni poredak Republike Hrvatske te se zauzimati za svekoliki probitak Gradske četvrti Novi Zagreb - istok, Grada Zagreba i Republike Hrvatske."
(3) Nakon izgovorene prisege predsjedatelj poziva pojedinačno članove Vijeća, a član Vijeća, nakon što je pozvan, ustaje i izgovara "Prisežem", potpisuje tekst prisege i predaje je predsjedatelju.
 
Članak 9.
 
Član Vijeća koji nije bio nazočan konstituirajućoj sjednici, odnosno zamjenik člana Vijeća kada počinje obnašati dužnost člana Vijeća, polaže prisegu na prvoj sjednici Vijeća kojoj je nazočan.
 
Članak 10.
 
(1) Od dana konstituiranja Vijeća članovi Vijeća imaju prava i dužnosti članova Vijeća određene zakonom, Statutom, gradskim odlukama i ovim poslovnikom.
(2) Zamjenik člana Vijeća izabranog na kandidacijskoj listi političke stranke, odnosno na kandidacijskoj listi dviju ili više političkih stranaka, ima prava i dužnosti člana Vijeća iz stavka 1. ovoga članka od dana kada ga je politička stranka odredila za zamjenika člana Vijeća, odnosno od dana dostave odluke političke stranke koja ga je odredila za zamjenika člana Vijeća u skladu s pravilima o dostavi propisanima Zakonom o općem upravnom postupku, a zamjenik člana Vijeća izabranog na listi grupe birača od dana prestanka, odnosno mirovanja mandata člana Vijeća izabranog s te liste.
Članak 11.
 
(1) Osoba koja obnaša neku od nespojivih dužnosti, osim osoba kojima je odredbama zakona zabranjeno kandidiranje, može se kandidirati za člana Vijeća, a ako bude izabrana za člana Vijeća, najkasnije do dana konstituiranja dužna je o obnašanju nespojive dužnosti, odnosno prihvaćanju dužnosti člana Vijeća, obavijestiti gradsko upravno tijelo nadležno za poslove mjesne samouprave.
(2) Član Vijeća koji za vrijeme trajanja mandata prihvati obnašanje nespojive dužnosti dužan je u roku od 8 dana od prihvaćanja dužnosti o tome obavijestiti predsjednika Vijeća i gradsko upravno tijelo nadležno za poslove mjesne samouprave, a mandat mu počinje mirovati protekom toga roka.
(3) Članu Vijeća koji ne dostavi obavijest iz stavaka 1. i 2. ovoga članka, mandat miruje.
(4) Osobi koja se kandidirala i izabrana je istodobno na dužnost člana vijeća gradske četvrti i na dužnost člana vijeća mjesnog odbora, a nije postupila sukladno stavku 1. i 2. ovoga članka, mandat miruje na objema izabranim dužnostima.
(5) Osoba iz stavka 4. ovoga članka nastavlja s obnašanjem dužnosti člana onoga vijeća za koje predsjedniku vijeća podnese pisani zahtjev za prestanak mirovanja mandata, a mirovanje mandata prestat će osmog dana od podnošenja pisanog zahtjeva.
(6) Po prestanku obnašanja nespojive dužnosti, član Vijeća nastavlja obnašati dužnost u Vijeću na temelju prestanka mirovanja mandata ako podnese pisani zahtjev predsjedniku Vijeća u roku od 8 dana od prestanka obnašanja nespojive dužnosti, a mirovanje mandata prestaje mu osmog dana od podnošenja pisanog zahtjeva.
(7) Ako član Vijeća po prestanku obavljanja nespojive dužnosti ne podnese pisani zahtjev iz stavka 6. ovoga članka, smatrat će se da mu mandat miruje iz osobnih razloga.
(8) Član Vijeća ima pravo tijekom trajanja mandata staviti svoj mandat u mirovanje iz osobnih razloga podnošenjem pisanog zahtjeva predsjedniku Vijeća i gradskome upravnome tijelu nadležnom za poslove mjesne samouprave.
(9) Mirovanje mandata na temelju pisanoga zahtjeva iz stavka 8. ovoga članka počinje teći od dana dostave pisanog zahtjeva predsjedniku Vijeća, sukladno pravilima o dostavi propisanim Zakonom o općem upravnom postupku, a ne može trajati kraće od šest mjeseci. Član Vijeća nastavlja s obnašanjem dužnosti na temelju prestanka mirovanja mandata osmog dana od dana dostave obavijesti predsjedniku Vijeća.
(10) Nastavljanje obnašanja dužnosti člana Vijeća na temelju prestanka mirovanja mandata može se tražiti jedanput u tijeku mandata.
 
Članak 12.
 
(1) Članu Vijeća mandat prestaje u sljedećim slučajevima:
1. ako podnese ostavku, danom dostave pisane ostavke sukladno pravilima o dostavi propisanim Zakonom o općem upravnom postupku;
2. ako je pravomoćnom sudskom presudom osuđen na bezuvjetnu kaznu zatvora u trajanju dužem od šest mjeseci, danom pravomoćnosti sudske presude;
3. ako je pravomoćnom sudskom odlukom potpuno lišen poslovne sposobnosti, danom pravomoćnosti sudske odluke;
4. ako mu prestane prebivalište na području gradske četvrti, danom prestanka prebivališta;
5. ako mu prestane hrvatsko državljanstvo, danom prestanka državljanstva sukladno odredbama zakona kojim se uređuje hrvatsko državljanstvo;
6. smrću.
(2) Pisana ostavka člana Vijeća podnesena na način propisan stavkom 1. točkom 1. ovoga članka treba biti zaprimljena najkasnije tri dana prije zakazanog održavanja sjednice Vijeća. Pisana ostavka člana Vijeća treba biti ovjerena kod javnog bilježnika najranije osam dana prije njezina podnošenja.
(3) Ostavka podnesena suprotno stavku 1. točki 1. i stavku 2. ovoga članka ne proizvodi pravni učinak.
(4) Članu Vijeća kojem prestane hrvatsko državljanstvo, a za kojeg se utvrdi da je državljanin države članice Europske unije, mandat ne prestaje na temelju stavka 1. točke 5. ovoga članka.
(5) Članovima Vijeća kojima je mandat prestao ili im mandat miruje, prestaje i članstvo u radnim tijelima Vijeća u koje ih je imenovalo, odnosno izabralo Vijeće ako je imenovanje, odnosno izbor uvjetovano obavljanjem dužnosti člana Vijeća.
(6) Prestankom mandata svim članovima Vijeća prestaju s radom stalna radna tijela Vijeća iz članka 71. ovoga poslovnika.
 
Članak 13.
 
(1) Članovi Vijeća imaju zamjenike koji obnašaju tu dužnost ako članu Vijeća mandat miruje ili prestane prije isteka vremena na koje je izabran.
(2) Člana Vijeća izabranog na kandidacijskoj listi političke stranke zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuje ga politička stranka koja je bila predlagatelj liste.
(3) Člana Vijeća izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojem je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste. O sklopljenom sporazumu te postignutom dogovoru političke stranke dužne su obavijestiti gradsko upravno tijelo nadležno za poslove mjesne samouprave.
(4) Člana Vijeća izabranog na kandidacijskoj listi grupe birača zamjenjuje prvi sljedeći neizabrani kandidat s liste.
(5) Člana Vijeća izabranog na kandidacijskoj listi političke stranke koja je nakon provedenih izbora brisana iz registra političkih stranaka zamjenjuje prvi sljedeći neizabrani kandidat s liste.
 
III. IZBOR PREDSJEDNIKA I POTPREDSJEDNIKA
 
Članak 14.
 
Vijeće ima predsjednika i potpredsjednika koji se biraju većinom glasova svih članova Vijeća.
 
Članak 15.
 
(1) Prijedlog kandidata za predsjednika i potpredsjednika Vijeća podnosi najmanje jedna trećina članova Vijeća.
(2) Član Vijeća može sudjelovati u podnošenju samo jednog prijedloga kandidata.
(3) Prijedlog kandidata za predsjednika i potpredsjednika je pojedinačan, a podnosi se u pisanom obliku.
(4) Izbor predsjednika i potpredsjednika obavlja se glasovanjem, zasebno za svakog kandidata.
 
Članak 16.
 
(1) Za predsjednika i potpredsjednika Vijeća izabran je kandidat za kojega je glasovala većina svih članova Vijeća.
(2) Ako prigodom glasovanja za izbor predsjednika i potpredsjednika Vijeća prijedlog kandidata ne dobije potrebnu većinu ili ako od više kandidata niti jedan ne dobije potrebnu većinu glasova, glasovanje se ponavlja po istom postupku.
(3) Ako je za izbor predsjednika i potpredsjednika Vijeća bilo predloženo više od dvaju kandidata, u ponovljenom glasovanju sudjeluju samo dva kandidata koji su dobili najveći broj glasova.
(4) Ako u ponovljenom glasovanju niti jedan od kandidata ne dobije potrebnu većinu glasova, izborni se postupak ponavlja do izbora predsjednika, odnosno potpredsjednika.
 
Članak 17.
 
Nakon što je izabran, predsjednik Vijeća preuzima predsjedanje sjednicom Vijeća.
 
Članak 18.
 
(1) Predsjednik i potpredsjednik Vijeća mogu biti razriješeni dužnosti i prije isteka vremena na koje su birani.
(2) Postupak za razrješenje predsjednika, odnosno potpredsjednika Vijeća može pokrenuti najmanje jedna trećina članova Vijeća ili gradonačelnik.
(3) Prijedlog za razrješenje mora biti obrazložen.
(4) O prijedlogu za razrješenje odlučuje se većinom glasova svih članova Vijeća.
(5) Prijedlog za razrješenje može se podnijeti ako predsjednik, odnosno potpredsjednik:
1. ne sazove sjednicu u roku utvrđenom ovim poslovnikom i na zahtjev ovlaštenih podnositelja utvrđenih ovim poslovnikom;
2. svojim ponašanjem šteti ugledu Vijeća;
3. zloupotrijebi položaj ili prekorači ovlaštenja;
4. zakazanu sjednicu unatoč nazočnosti na sjednici ne želi voditi.
(6) Za utvrđivanje činjenica iz stavka 5. ovoga članka Vijeće može osnovati povjerenstvo.
(7) U slučaju iz stavka 2. ovoga članka predsjednik je dužan sazvati sjednicu Vijeća u roku od 15 dana od dana podnošenja prijedloga za razrješenje, odnosno od dana dostave izvješća povjerenstva iz stavka 6. ovoga članka.
(8) Predsjednik i potpredsjednik Vijeća mogu biti razriješeni i kad im se izglasuje nepovjerenje.
(9) Prijedlog za pokretanje pitanja povjerenja predsjedniku, odnosno potpredsjedniku Vijeća može podnijeti najmanje jedna trećina članova Vijeća. Predsjednik Vijeća dužan je sazvati sjednicu Vijeća u roku od osam dana od podnošenja prijedloga za pokretanje pitanja povjerenja.
(10) Zaključak o razrješenju predsjednika odnosno potpredsjednika zbog izglasavanja nepovjerenja donosi se većinom glasova svih članova Vijeća.
 
Članak 19.
 
(1) Predsjednik, odnosno potpredsjednik Vijeća, mogu podnijeti ostavku.
(2) Ostavka se dostavlja gradskom upravnom tijelu nadležnom za poslove mjesne samouprave u pisanom obliku i ne može se opozvati.
(3) Činjenica podnošenja ostavke na dužnost iz stavka 1. ovoga članka utvrđuje se na prvoj sjednici Vijeća nakon njezina podnošenja.
(4) Dužnost predsjednika, odnosno potpredsjednika Vijeća prestaje kada Vijeće utvrdi činjenicu podnošenja ostavke na dužnost i u skladu s tim razrješenjem od dužnosti, a najkasnije tridesetog dana od dana podnošenja ostavke.
 
Članak 20.
 
(1) Ako Vijeće razriješi dužnosti predsjednika Vijeća, a na istoj sjednici ne izabere novog predsjednika, dužno je to učiniti u roku od 30 dana na sjednici koju saziva potpredsjednik Vijeća.
(2) Ako Vijeće razriješi potpredsjednika Vijeća, a na istoj sjednici ne izabere novog potpredsjednika, dužno je to učiniti u roku od 30 dana.
 
IV. PRAVA I DUŽNOSTI PREDSJEDNIKA, POTPREDSJEDNIKA I ČLANOVA VIJEĆA TE NAČIN NJIHOVA OSTVARIVANJA
 
Članak 21.
 
(1) Predsjednik Vijeća:
1. predstavlja Gradsku četvrt i Vijeće;
2. saziva sjednice Vijeća, predlaže dnevni red, predsjeda sjednicama Vijeća i potpisuje akte Vijeća;
3. provodi i osigurava provođenje odluka Vijeća te izvješćuje o provođenju odluka Vijeća;
4. surađuje s gradonačelnikom i predsjednikom Gradske skupštine;
5. brine se o provedbi akata što se odnose na rad Gradske četvrti;
6. sudjeluje u provođenju mjera civilne zaštite;
7. informira građane o pitanjima važnim za Gradsku četvrt;
8. koordinira rad predsjednika Vijeća mjesnih odbora na području Gradske četvrti te redovito prije održavanja sjednice Vijeća saziva koordinaciju Gradske četvrti s predsjednicima vijeća mjesnih odbora na kojima se raspravlja o pitanjima važnim za mjesne odbore i Gradsku četvrt;
9. obavlja i druge poslove koje mu povjeri Vijeće.
(2) Predsjednik Vijeća odgovara za svoj rad Vijeću.
(3) Za obavljanje poslova iz samoupravnog djelokruga Grada Zagreba koji su povjereni Vijeću, predsjednik Vijeća odgovara gradonačelniku.
 
Članak 22.
 
(1) Potpredsjednik Vijeća:
1. zamjenjuje predsjednika Vijeća u slučaju njegove spriječenosti ili odsutnosti;
2. pomaže predsjedniku Vijeća u radu;
3. obavlja poslove iz djelokruga predsjednika Vijeća što mu ih povjeri predsjednik Vijeća.
(2) Za vrijeme dok zamjenjuje predsjednika Vijeća, potpredsjednik ima prava i dužnosti predsjednika.
(3) U obavljanju povjerenih poslova potpredsjednik je dužan pridržavati se predsjednikovih uputa.
 
Članak 23.
 
Član Vijeća ima prava i dužnosti utvrđene Statutom, Pravilima i ovim poslovnikom, a osobito:
1. prisustvovati sjednicama Vijeća i radnih tijela kojih je član i sudjelovati u njihovu radu;
2. predlagati Vijeću razmatranje pojedinih pitanja iz njegova djelokruga;
3. raspravljati i izjašnjavati se o svakom pitanju što je na dnevnom redu Vijeća te o njemu odlučivati;
4. predlagati donošenje akata iz djelokruga Vijeća ako posebnim propisima nije drukčije određeno;
5. podnositi amandmane na prijedloge akata;
6. tražiti i dobiti podatke i obavijesti od tijela Grada Zagreba i gradskih upravnih tijela potrebne za obavljanje dužnosti člana Vijeća te, s tim u vezi, koristiti se njihovim stručnim i tehničkim uslugama;
7. postavljati pitanja i tražiti obavijesti na sjednici Vijeća ili ih uputiti u pisanom obliku i na njih dobiti odgovor;
8. ako član Vijeća nije zadovoljan odgovorom, može tražiti daljnja pojašnjenja, odnosno o tome predložiti raspravu na sjednici Vijeća;
9. biti biran i prihvatiti izbor u radna tijela Vijeća.
 
Članak 24.
 
Član Vijeća ima pravo od predlagatelja tražiti obavijest i uvid u materijal o temama koje su na dnevnom redu sjednice te druge obavijesti koje su mu potrebne kao članu Vijeća. Objašnjenja u vezi s temom može tražiti i od predsjednika Vijeća, predsjednika radnog tijela, gradskoga upravnog tijela nadležnog za poslove mjesne samouprave i gradskoga upravnoga tijela u nadležnosti kojega je tema na dnevnom redu sjednice.
Članak 25.
 
(1) Član Vijeća dužnost obavlja počasno i za to ne prima plaću.
(2) Član Vijeća ima, u skladu s gradskom odlukom, pravo na naknadu.
 
Članak 26.
 
Član Vijeća ne smije se u obavljanju privatnih poslova, gospodarskih i drugih djelatnosti, bilo za sebe bilo za svojega poslodavca, koristiti položajem člana Vijeća i naglašavati tu dužnost.
 
Članak 27.
 
(1) O prisustvovanju članova Vijeća sjednicama Vijeća i radnih tijela vodi se evidencija.
(2) Član Vijeća, ako ne može prisustvovati sjednici Vijeća, o tome izvješćuje gradsko upravno tijelo nadležno za poslove mjesne samouprave.
(3) Nakon početka obnašanja dužnosti, članovi Vijeća dužni su gradskom upravnom tijelu nadležnom za poslove mjesne samouprave dati podatke potrebne za obavljanje dužnosti i ostvarivanje prava na naknadu.
(4) Predsjedniku, potpredsjedniku ili članu Vijeća koji u tijeku mjeseca nije prisustvovao niti jednoj sjednici Vijeća neće se isplatiti naknada iz članka 25. ovoga poslovnika.  

 
V. POSTUPAK DONOŠENJA AKATA
 
Članak 28.
 
(1) Vijeće donosi Pravila, Poslovnik o svom radu, financijski plan i godišnji izvještaj o izvršenju financijskog plana, prijedlog programa održavanja komunalne infrastrukture za područje Gradske četvrti, plan komunalnih aktivnosti i izvješće o izvršenju plana komunalnih aktivnosti za područje Gradske četvrti, a može donijeti plan potreba za aktivnostima, programima i projektima unapređenja kvalitete života građana Gradske četvrti i mjesnih odbora koji su od interesa za dva ili više mjesnih odbora ili za cijelu Gradsku četvrt i utvrđuje prioritete u njihovoj realizaciji, donosi program rada i izvješće o radu i druge akte određene Statutom i ovim poslovnikom.
(2) Vijeće odlukom mijenja i dopunjuje Pravila i Poslovnik.
(3) Vijeće zaključkom utvrđuje prijedloge, zauzima stavove i izražava mišljenja, prihvaća izvješća, osniva radna tijela, dopunjuje i mijenja financijski plan i godišnji izvještaj o izvršenju financijskog plana, donosi prijedlog programa održavanja komunalne infrastrukture za područje Gradske četvrti, plan komunalnih aktivnosti i izvješće o izvršenju plana komunalnih aktivnosti za područje Gradske četvrti i program rada Vijeća te rješava druga pitanja iz nadležnosti Vijeća za koja nije predviđeno donošenje drugog akta.
(4) Pravila, Poslovnik, financijski plan, godišnji izvještaj o izvršenju financijskog plana, odluke o raspolaganju imovinom, prijedlog programa održavanja komunalne infrastrukture, plan komunalnih aktivnosti i izvješće o izvršenju plana komunalnih aktivnosti i odluku o izboru, odnosno razrješenju predsjednika i potpredsjednika Vijeća, Vijeće donosi većinom glasova svih članova.
(5) Vijeće Poslovnikom može odrediti i druga pitanja o kojima odlučuje većinom glasova svih članova.

 
Članak 29.
 
Ako ovim poslovnikom nije drukčije određeno, pravo podnošenja prijedloga akata ima svaki član Vijeća.
 
Članak 30.
 
(1) Građani imaju pravo predlagati Vijeću donošenje određenog akta ili rješavanje određenog pitanja iz njegova djelokruga.
(2) Građani i pravne osobe imaju pravo podnositi predstavke, prijedloge i pritužbe Vijeću i predsjedniku Vijeća.
 
Članak 31.
 
Vijeće može posebnim zaključkom odrediti da se prije podnošenja prijedloga akta o nekom pitanju iz djelokruga Vijeća provede prethodna rasprava u Vijeću.
 


Članak 32.
 
(1) Prijedlog akta podnosi se predsjedniku Vijeća u pisanom obliku.
(2) Prijedlog akta mora biti obrazložen.
(3) Ako predsjednik ocijeni da prijedlog akta nije podnesen u skladu s ovim poslovnikom, zatražit će o tome mišljenje gradskoga upravnog tijela nadležnog za poslove mjesne samouprave.
 
Članak 33.
 
Rasprava o prijedlogu akta na sjednici Vijeća obuhvaća predlagateljevo izlaganje, raspravu o prijedlogu i podnesenim amandmanima, odlučivanje o amandmanima te donošenje akta.
 
Članak 34.
 
(1) Prijedlog da se izmijeni ili dopuni prijedlog akta podnosi se u obliku amandmana, uz obrazloženje.
(2) Pravo podnošenja amandmana ima svaki član Vijeća.
 
Članak 35.
 
(1) Amandman se u pisanom obliku upućuje predsjedniku Vijeća, najkasnije pet dana prije sjednice Vijeća.
(2) Podnesene amandmane predsjednik Vijeća upućuje predlagatelju akta na izjašnjavanje.
(3) Amandmani se dostavljaju svim članovima Vijeća, najkasnije neposredno prije početka sjednice Vijeća.
(4) Ako se s tim složi većina nazočnih članova Vijeća, član Vijeća može podnijeti amandman i na sjednici i u tijeku rasprave o prijedlogu akta.
(5) Predlagatelj akta može podnositi amandmane sve do zaključivanja rasprave.
(6) Amandmani iz stavaka 4. i 5. ovoga članka podnose se u pisanom obliku, uz obrazloženje.
 



Članak 36.
 
Na donošenje Poslovnika, odluka i zaključaka odgovarajuće se primjenjuju odredbe ovog poslovnika koje se odnose na postupak donošenja akata, a na postupak promjene Poslovnika odgovarajuće se primjenjuju odredbe članaka 77., 78. i 79. ovoga poslovnika.
 
Članak 37.
 
(1) Akte Vijeća potpisuje predsjednik, uz navođenje svoje službene oznake:
predsjednik Vijeća Gradske četvrti Novi Zagreb - istok,
(ime i prezime).
(2) Kada zamjenjuje predsjednika, potpredsjednik, prigodom potpisivanja akata, navodi oznaku:
"u zamjenu" (skraćenica u z.) te svoju službenu oznaku:
predsjednik Vijeća Gradske četvrti Novi Zagreb - istok,
u z.
(ime i prezime),
potpredsjednik Vijeća Gradske četvrti Novi Zagreb - istok.
(3) Potpisani izvornik odluke i drugog akta čuva se u sjedištu Gradske četvrti.
(4) Za izradu, potpisivanje i čuvanje izvornika odluke i drugog akta odgovorno je gradsko upravno tijelo nadležno za poslove mjesne samouprave.
(5) Odluke i drugi akti Vijeća dostavljaju se gradskom upravnom tijelu nadležnom za poslove mjesne samouprave u roku od osam dana od dana donošenja.
 
Članak 38.
 
Pravila, Poslovnik, financijski plan i godišnji izvještaj o izvršenju financijskog plana Gradske četvrti, plan komunalnih aktivnosti Gradske četvrti i izvješće o izvršenju plana komunalnih aktivnosti te akti u vezi s izborima predsjednika i potpredsjednika Vijeća objavljuju se u Službenom glasniku Grada Zagreba.
 
VI. SJEDNICA VIJEĆA
 
Sazivanje sjednice
 
Članak 39.
 
Sjednicu Vijeća saziva predsjednik Vijeća po potrebi, a najmanje jedanput u dva mjeseca.
Članak 40.
 
(1) Predsjednik Vijeća dužan je sazvati sjednicu Vijeća ako to zatraži gradonačelnik, predsjednik Gradske skupštine ili najmanje jedna trećina članova Vijeća, u roku od osam dana od dana primitka zahtjeva.
(2) Uz zahtjev za sazivanje sjednice podnositelj je dužan predložiti dnevni red sjednice i dostaviti materijal, odnosno prijedlog akta za raspravu i odlučivanje, ako ih već nisu dostavili ovlašteni predlagatelji.
(3) Poziv i materijal za sjednicu koja je sazvana sukladno odredbama stavaka 1. i 2. ovoga članka mogu se iznimno dostaviti u roku kraćem od roka utvrđenog člankom 42. stavkom 2. ovoga poslovnika.
 
Članak 41.
 
(1) Ako predsjednik Vijeća ne sazove sjednicu u rokovima utvrđenim ovim poslovnikom, sjednicu će sazvati gradonačelnik ili osoba koju on ovlasti u roku od osam dana nakon isteka utvrđenih rokova.
(2) Sjednicu Vijeća sazvanu na temelju stavka 1. ovoga članka vodi gradonačelnik ili osoba koju on ovlasti ako sjednici nisu nazočni predsjednik ili potpredsjednik Vijeća.
 
Članak 42.
 
(1) Sjednica Vijeća saziva se pisanim putem, a u iznimno hitnim slučajevima i na drugi način.
(2) Poziv za sjednicu dostavlja se članovima Vijeća najkasnije pet dana prije održavanja sjednice.
(3) Uz poziv za sjednicu dostavlja se prijedlog dnevnog reda, materijal o kojem će se voditi rasprava i zapisnik prethodne sjednice.
(4) Iznimno se materijal za pojedine točke dnevnog reda uz obrazloženje može dostaviti u roku kraćem od navedenoga u stavku 2. ovoga članka.
(5) Poziv za sjednicu s prilozima dostavlja se i gradonačelniku, predsjedniku Gradske skupštine, čelniku gradskoga upravnog tijela nadležnog za mjesnu samoupravu, čelnicima gradskih upravnih tijela koja su nadležna za pitanja sadržana u prijedlogu dnevnog reda sjednice Vijeća te sredstvima javnog priopćavanja koja za to pokažu zanimanje.
 Članak 42.a
(1) U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutno ugrožava pravni poredak, život, zdravlje ili sigurnost stanovništva te imovinu veće vrijednosti, za vrijeme trajanja tih posebnih okolnosti, sjednice Vijeća mogu se iznimno sazivati i održavati elektroničkim putem.
(2) Održavanje sjednice elektroničkim putem moguće je putem elektroničke pošte, audio i/ili video konferencijom ili korištenjem drugih tehnologija za održavanje sastanaka na daljinu.
(3) Na sjednicu sazvanu i održanu u slučajevima iz stavaka 1. i 2. ovoga članka, primjenjuju se na odgovarajući način odredbe ovoga Poslovnika koje se odnose na sjednice Vijeća i javnost rada Vijeća.
(4) Sjednice Vijeća iz stavka 1. i 2. ovoga članka saziva gradonačelnik ili osoba koju on ovlasti.

Utvrđivanje kvoruma, odgoda i prekid sjednice
 
Članak 43.
 
(1) Kad predsjednik Vijeća utvrdi da je nazočna većina članova Vijeća, otvara sjednicu.
(2) Ako predsjednik na početku sjednice utvrdi da nije nazočan potreban broj članova Vijeća, odgađa sjednicu za određeni sat istoga dana ili za drugi određeni dan i sat.
(3) Sjednicu će predsjednik prekinuti ako za njezina trajanja utvrdi da nije nazočan potreban broj članova Vijeća i zakazat će nastavak sjednice za određeni sat istoga dana ili za drugi određeni dan i sat.
(4) O odgodi sjednice i o nastavku prekinute sjednice zakazane za drugi dan i sat pisanim se putem obavješćuju samo nenazočni članovi Vijeća.
(5) U slučajevima iz stavaka 2. i 3. ovoga članka predsjednik će sazvati sjednicu, odnosno nastavak sjednice najkasnije u roku od petnaest dana od dana odgode, odnosno prekida sjednice.
 
Članak 44.
 
(1) Predsjednik Vijeća može sazvanu sjednicu odgoditi samo jedanput, ako za to postoje opravdani razlozi, a najviše za petnaest dana.
(2) U slučaju da predsjednik Vijeća ne održi odgođenu sjednicu na način iz stavka 1. ovoga članka, sjednicu će održati potpredsjednik Vijeća, odnosno gradonačelnik ili osoba koju on ovlasti.
(3) Odredbe stavaka 1. i 2. ovoga članka ne primjenjuju se na sazivanje sjednice iz članka 18. stavka 7. ovoga poslovnika.
 

Članak 45.
 
(1) Nazočnost članova Vijeća utvrđuje se brojanjem, prozivkom ili na drugi način:
1. na početku sjednice;
2. u tijeku sjednice kad predsjednik ocijeni da nije nazočan dovoljan broj članova;
3. na zahtjev člana Vijeća koji ocijeni da nije nazočan dovoljan broj članova.
(2) Ako član Vijeća želi ranije napustiti sjednicu, o tome mora izvijestiti predsjednika Vijeća.
 
Stanka
 
Članak 46.
 
(1) Na zahtjev najmanje četiri nazočna člana Vijeća, predsjednik Vijeća će odrediti petnaestominutnu stanku u radu sjednice.
(2) Zahtjev za stanku mora biti obrazložen.
(3) Stanka se ne može odobriti prije utvrđivanja dnevnog reda, osim u slučaju unošenja u dnevni red novog prijedloga za odlučivanje.
 
Prihvaćanje zapisnika
 
Članak 47.
 
(1) Prije utvrđivanja dnevnog reda prihvaća se zapisnik prethodne sjednice Vijeća.
(2) Zapisnik iz stavka 1. ovoga članka ne može biti točka dnevnog reda.
(3) Član Vijeća ima pravo iznijeti primjedbe na zapisnik.
(4) O osnovanosti primjedaba na zapisnik odlučuje se bez rasprave.
(5) Ako se primjedbe prihvate, u zapisnik će se unijeti odgovarajuće izmjene.
(6) Zapisnik se prihvaća glasovanjem "za" ili "protiv".
 
Dnevni red
 
Članak 48.
 
(1) Dnevni red sjednice Vijeća predlaže predsjednik Vijeća.
(2) Predsjednik Vijeća unosi u prijedlog dnevnog reda sve prijedloge što su ih podnijeli ovlašteni predlagatelji na način utvrđen ovim poslovnikom.
 
Članak 49.
 
Član Vijeća može predložiti da se iz predloženoga dnevnog reda pojedini prijedlog izostavi ili da se izmijeni redoslijed razmatranja pojedinih prijedloga.
 
Članak 50.
 
(1) Prigodom utvrđivanja dnevnoga reda najprije se odvojeno odlučuje o prijedlogu da se pojedini prijedlog izostavi iz dnevnog reda, zatim da se dnevni red dopuni pojedinim prijedlogom, a nakon toga da se izmijeni redoslijed razmatranja pojedinih prijedloga.
(2) Nakon donošenja odluka iz prethodnog stavka dnevni se red prihvaća u cjelini.
(3) O prihvaćanju dnevnog reda odlučuje se glasovanjem "za" ili "protiv".
 
Predsjedavanje i red na sjednici
 
Članak 51.
 
(1) Sjednici Vijeća predsjedava predsjednik Vijeća, a u slučaju njegove odsutnosti ili spriječenosti, potpredsjednik Vijeća.
(2) Ako su na zakazanoj sjednici nazočni predsjednik i potpredsjednik Vijeća, a ne žele voditi sjednicu, smatra se da sjednica nije održana te ovlašteni predlagatelji mogu pokrenuti postupak razrješenja predsjednika, odnosno potpredsjednika, sukladno članku 18. ovoga poslovnika.
 
Članak 52.
 
(1) Na sjednici nitko ne može govoriti prije nego dobije riječ od predsjednika Vijeća.
(2) Predsjednik Vijeća prima prijave za govor od otvaranja do zaključivanja rasprave o pojedinoj točki dnevnoga reda.
(3) Predsjednik Vijeća daje riječ članovima Vijeća redoslijedom kojim su se prijavili.
(4) Izlaganje govornika koji nije dobio riječ ne unosi se u zapisnik.
(5) Govornik može govoriti samo o temi o kojoj se raspravlja prema utvrđenom dnevnom redu, a najdulje tri minute.
(6) Član Vijeća koji želi govoriti o povredi ovoga poslovnika ili utvrđenoga dnevnog reda ima pravo govoriti odmah kada to zatraži, a najdulje tri minute.
 
Članak 53.
 
(1) Ako član Vijeća zatraži riječ da bi ispravio navod za koji smatra da nije točan (ispravak netočnog navoda) ili da bi izrazio neslaganje s nečijim govorom (replika), predsjednik Vijeća će mu dati riječ čim završi govor onoga čiji se navod želi ispraviti, odnosno na čiji se govor želi replicirati.
(2) U slučaju iz stavka 1. ovoga članka član Vijeća se u svom govoru mora ograničiti na ispravak netočnog navoda, odnosno na repliku, a njegov govor ne može trajati dulje od tri minute.
(3) Član Vijeća može ispraviti netočan navod i izraziti neslaganje s nečijim govorom samo jedanput, i to na osnovno izlaganje.
(4) Neslaganje s replikom ili ispravkom netočnog navoda može izraziti samo član Vijeća na čiji je govor dana replika, odnosno čiji je navod ispravljen kao netočan i član Vijeća na kojega se replika ili ispravak netočnog navoda izravno odnose.
 
Članak 54.
 
Radi djelotvornijeg rada na sjednici, govornik treba govoriti kratko i u vezi s predmetom rasprave, ne ponavljajući ono što je već rečeno i najdulje tri minute, a predlagatelj i izvjestitelj najdulje osam minuta.
 
Članak 55.
 
(1) Red na sjednici Vijeća osigurava predsjednik Vijeća.
(2) Govornika može opomenuti na red ili prekinuti u govoru samo predsjednik Vijeća.
(3) Predsjednik Vijeća se brine o tome da govornik ne bude ometan ili spriječen u svom govoru.
 
Članak 56.
 
(1) Za remećenje reda na sjednici predsjednik Vijeća može članu Vijeća izreći stegovne mjere:
1. opomenu;
2. opomenu s oduzimanjem riječi;
3. udaljenje sa sjednice.
(2) Stegovne mjere iz stavka 1. ovoga članka su izvršne i o njima se ne vodi rasprava.
 
Članak 57.
 
Predsjednik će izreći opomenu članu Vijeća koji svojim ponašanjem ili govorom na sjednici remeti red, a osobito ako:
1. ne govori o predmetu o kojem se raspravlja;
2. govori, a nije dobio riječ;
3. svojim upadicama ili na drugi način ometa govornika;
4. svojim govorom vrijeđa ili omalovažava;
5. na drugi način remeti red na sjednici.
 
Članak 58.
 
(1) Predsjednik će članu Vijeća izreći opomenu s oduzimanjem riječi ako, i nakon što mu je izrečena opomena, svojim govorom ili ponašanjem nastavi kršiti odredbe Poslovnika zbog čega mu je već izrečena opomena.
(2) Opomena s oduzimanjem riječi izreći će se članu Vijeća i kada svojim govorom na grublji način vrijeđa ili narušava ugled predsjednika, članova Vijeća, odnosno narušava ugled Vijeća i drugih.
(3) Izlaganje govornika, nakon što mu je oduzeta riječ, ne unosi se u zapisnik.
 
Članak 59.
 
(1) Članu Vijeća izriče se stegovna mjera udaljenja sa sjednice kada je svojim ponašanjem toliko narušio red i prekršio odredbe ovog poslovnika o redu na sjednici da je dovedeno u pitanje daljnje održavanje sjednice.
(2) Odmah nakon što je članu Vijeća izrečena stegovna mjera udaljenja sa sjednice, član je dužan napustiti sjednicu.
(3) Ako se član Vijeća ne udalji sa sjednice, predsjednik će naložiti da se član udalji iz dvorane za sjednice. U tom slučaju predsjednik može prekinuti rad sjednice i zatražiti od djelatnika koji obavlja poslove zaštite osoba i imovine da člana Vijeća udalji iz dvorane.
 
Članak 60.
 
(1) Ako građani i druge osobe koje su nazočne sjednici narušavaju red, predsjednik će ih opomenuti.
(2) Predsjednik može narediti da se iz dvorane udalje građani ili druge osobe koje i nakon opomene narušavaju red.
 
Članak 61.
 
(1) Ako predsjednik Vijeća ne može održati red na sjednici mjerama iz članaka 56., 57., 58., 59. i 60. ovoga poslovnika, odredit će prekid sjednice.
(2) U slučaju iz stavka 1. ovoga članka primjenjuju se odredbe članka 43. stavaka 3., 4. i 5. ovoga poslovnika.
 
Odlučivanje i glasovanje
 
Članak 62.
 
(1) Vijeće može odlučivati ako je sjednici nazočna većina članova Vijeća, a odlučuje većinom glasova nazočnih članova ako zakonom, Statutom, Pravilima ili ovim poslovnikom nije drukčije određeno.
(2) O svakom pitanju na dnevnom redu Vijeće odlučuje nakon rasprave, osim ako je ovim poslovnikom određeno da se odlučuje bez rasprave.
Članak 63.
 
(1) Vijeće može u tijeku rasprave osnovati povjerenstvo za utvrđivanje prijedloga zaključka.
(2) Povjerenstvo iz prethodnog stavka podnijet će prijedlog zaključka na istoj sjednici.
 
Članak 64.
 
(1) Glasovanje na sjednici je javno, osim ako na prijedlog najmanje jedne trećine članova Vijeća, Vijeće ne odluči većinom glasova svih članova Vijeća da se o nekom pitanju glasuje tajno.
(2) Tajnim glasovanjem rukovodi predsjednik Vijeća uz pomoć dvaju članova koja izabere Vijeće. Nakon završenoga glasovanja oni utvrđuju i objavljuju rezultate glasovanja.
(3) Tajno se glasuje na ovjerenim glasačkim listićima iste boje i veličine.
(4) Nevažećim se smatraju oni glasački listići iz kojih se ne može utvrditi je li član Vijeća glasovao za prijedlog ili protiv prijedloga.
 
Članak 65.
 
(1) U glasovanju vrijedi pravilo da se najprije glasuje o amandmanima tako da se najprije glasuje o amandmanu koji se sadržajno najviše razlikuje od podnesenog prijedloga.
(2) Ako ima više amandmana koji se međusobno isključuju, a jedan od njih bude prihvaćen, daljnje se glasovanje ne provodi.
(3) Amandman predlagatelja i amandman s kojim se suglasi predlagatelj postaju sastavnim dijelom prijedloga i o njima se posebno ne glasuje.
(4) Prihvaćeni amandmani postaju sastavnim dijelom prijedloga.
 
Članak 66.
 
(1) Javno se glasuje tako da se članovi Vijeća, dizanjem ruku ili poimenično, izjašnjavaju "za" prijedlog, "protiv" prijedloga ili se "suzdržavaju" od glasovanja.
(2) Poimenično se glasuje ako se ne može točno utvrditi rezultat glasovanja, odnosno ako tako odluči Vijeće na predsjednikov prijedlog.
(3) Poimenično se glasuje tako da član Vijeća, nakon što je prozvan, izjavljuje: "za", "protiv" ili "suzdržan".
 



Pitanja i prijedlozi
 
Članak 67.
 
(1) Nakon dovršetka rasprave i odlučivanja o svim točkama dnevnoga reda, a prije zaključivanja sjednice, članovi Vijeća mogu postavljati pitanja i davati prijedloge tijelima Grada Zagreba i gradskim upravnim tijelima.
(2) Pitanja i prijedlozi postavljaju se usmeno i u pisanom obliku.
 
Članak 68.
 
Ako se odgovor na postavljeno pitanje ne može dati na istoj sjednici ili ako je zatražen pisani odgovor, gradsko upravno tijelo za poslove mjesne samouprave dostavit će pisani odgovor članu Vijeća, koji ga je zatražio, čim ga ono dobije.
 
Zapisnik
 
Članak 69.
 
(1) O radu na sjednici Vijeća vodi se zapisnik.
(2) Zapisnik sadrži: redni broj sjednice; vrijeme i mjesto održavanja sjednice; imena nazočnih i nenazočnih članova Vijeća; imena i dužnosti drugih nazočnih; dnevni red sjednice, prikaz tijeka sjednice s nazivima prijedloga o kojima se raspravljalo i odlučivalo; imena govornika; rezultate glasovanja o svakom pojedinom prijedlogu te nazive akata koji su doneseni na sjednici.
(3) Sastavni su dio zapisnika i tekstovi odluka i drugih akata što su doneseni na sjednici.
(4) Zapisnik koji je prihvaćen u skladu s člankom 47. ovoga poslovnika potpisuju predsjednik Vijeća i zapisničar.
(5) Sjednicu Vijeća može tonski snimati gradski ured nadležan za poslove mjesne samouprave.
(6) Izvornik zapisnika i tonskog snimka sjednice Vijeća čuva se u sjedištu Gradske četvrti.
 
Članak 70.
 
(1) Vijeće može održati tematsku sjednicu na kojoj će raspravljati i odlučivati samo o jednom prijedlogu, odnosno o jednoj temi.
(2) Održavanje tematske sjednice može tražiti Gradska skupština i gradonačelnik, a inicijativu za održavanje tematske sjednice može podnijeti najmanje jedna trećina članova Vijeća ili predsjednik Vijeća.
(3) Na tematskoj sjednici ne mogu se postavljati pitanja niti davati prijedlozi u smislu članaka 67. i 68. ovoga poslovnika.
 
VII. RADNA TIJELA VIJEĆA
 
Članak 71.
 
(1) Vijeće može zaključkom osnivati stalna i povremena radna tijela.
(2) Aktom o osnivanju radnog tijela određuju se naziv, sastav, predsjednik i djelokrug radnog tijela.
(3) Stalno radno tijelo Vijeća je Mandatno povjerenstvo koje Vijeću podnosi izvješća iz članka 7. stavka 1. točke 1., 2. i 3. ovoga poslovnika.
(4) Povremena radna tijela osnivaju se radi razmatranja ili stručne obrade pojedinog pitanja, odnosno izrade prijedloga pojedinog akta iz svog djelokruga.
 
VIII. JAVNOST RADA VIJEĆA
 
Članak 72.
 
(1) Rad Vijeća je javan.
(2) Vijeće izvješćuje javnost o svojem radu preko sredstava javnog priopćavanja i službenih stranica Grada Zagreba na kojima se objavljuje dnevni red za sjednice Vijeća, materijal o kojem se raspravlja, sastav i promjene članova Vijeća te zapisnici sjednica Vijeća.
(3) Izvjestitelji sredstava javnog priopćavanja imaju pravo pratiti rad Vijeća ako za to pokažu zanimanje te izvješćivati javnost o njegovu radu.
 
Članak 73.
 
(1) Građani i zainteresirani predstavnici pravnih osoba imaju pravo prisustvovati sjednicama Vijeća.
(2) Građani i pravne osobe dužni su pismeno najaviti svoju nazočnost, odnosno nazočnost svojih predstavnika na sjednici Vijeća najkasnije tri dana prije održavanja sjednice. Građani su dužni navesti svoje ime i prezime te datum i mjesto rođenja, a pravne su osobe dužne jednake podatke navesti za svaku osobu koja će biti nazočna sjednici.
(3) Predsjednik Vijeća može ograničiti broj građana koji prisustvuju sjednici zbog prostornih uvjeta i održavanja reda na sjednici.
(4) Pravo na prisustvovanje sjednici određuje se redoslijedom prijave iz stavka 2. ovoga članka.
 
Članak 74.
 
(1) Radi što potpunijeg i točnijeg izvješćivanja javnosti o radu Vijeća, sjednice se mogu snimati na način kojim se ne narušava red na sjednici.
(2) U slučaju narušavanja reda na sjednici, odgovarajuće se primjenjuju odredbe članaka 56., 57., 58., 59., 60. i 61. ovoga poslovnika.
(3) Predsjednik Vijeća ili član Vijeća kojega on ovlasti mogu davati službene izjave o radu Vijeća i održavati konferencije za novinare.
 
Članak 75.
 
(1) Bez nazočnosti javnosti održava se sjednica ili dio sjednice Vijeća na kojoj se raspravlja o materijalu koji je, u skladu s posebnim propisima, označen određenim stupnjem povjerljivosti.
(2) Član Vijeća ne smije iznositi podatke koje je saznao na sjednicama, a imaju karakter povjerljivosti.
 
Članak 76.
 
(1) Vijeće je dužno dati informaciju iz djelokruga svoga rada fizičkoj, odnosno pravnoj osobi koja to zatraži, i to na sljedeće načine:
1. neposrednim davanjem informacije;
2. davanjem informacije pisanim putem;
3. uvidom u dokumente ako su dostupni;
4. preko gradskog upravnog tijela nadležnog za poslove mjesne samouprave, odnosno preko službenika za informiranje Grada Zagreba;
5. na drugi način prikladan za ostvarivanje prava na pristup informaciji.
(2) Informacije o radu Vijeća za koje je podnesen zahtjev korisniku će se dostaviti na najekonomičniji način te sukladno realnim mogućnostima.
 
IX. PROMJENA POSLOVNIKA
 
Članak 77.
 
(1) Postupak za promjenu Poslovnika pokreće se prijedlogom za promjenu Poslovnika.
(2) Prijedlog za promjenu Poslovnika daje najmanje trećina članova Vijeća.
(3) Prijedlog za promjenu Poslovnika upućuje se predsjedniku Vijeća.
(4) Ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
 
Članak 78.
 
Poslovnik se mijenja odlukom, koja se donosi većinom glasova svih članova Vijeća.
 
Članak 79.
 
(1) Ako Vijeće prihvati prijedlog za promjenu Poslovnika, provodi prethodnu raspravu u Vijeću.
(2) Ako se Poslovnik mijenja i dopunjuje radi usklađivanja sa zakonom, Statutom ili gradskim odlukama, ne provodi se prethodna rasprava.
(3) Ako Vijeće ne prihvati prijedlog za promjenu Poslovnika, isti se prijedlog ne može staviti na dnevni red prije isteka šest mjeseci od dana zaključenja rasprave o njemu.
(4) Vijeće donosi zaključak o prihvaćanju ili neprihvaćanju prijedloga za promjenu Poslovnika.
 

X. OBAVLJANJE STRUČNIH, ADMINISTRATIVNIH I DRUGIH POSLOVA ZA VIJEĆE
 
Članak 80.
 
Stručne, administrativne, tehničke i druge poslove za Vijeće obavlja gradsko upravno tijelo nadležno za poslove mjesne samouprave.
 
XI. ZAKLJUČNE ODREDBE
 
Članak 81.
 
Danom stupanja na snagu ovog poslovnika prestaje važiti Poslovnik o radu Vijeća Gradske četvrti Novi Zagreb - istok (Službeni glasnik Grada Zagreba 15/18).
 
Članak 82.
 
Ovaj poslovnik stupa na snagu osmoga dana od dana objave u Službenom glasniku Grada Zagreba.


Ad. 3. Program održavanja komunalne infrastrukture na području Gradske četvrti Novi Zagreb – istok u 2023., donosi se
Članovi Vijeća primili su materijal uz poziv. Predsjednik uvodno obrazlaže predmetnu točku dnevnog reda te otvara raspravu.
Bez rasprave, Vijeće jednoglasno donosi




PROGRAM
održavanja komunalne infrastrukture
na području Gradske četvrti Novi Zagreb - istok u 2023.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Novi Zagreb - istok (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.


	2. Planirana sredstva za financiranje ovog programa u iznosu od ukupno 2.877.400,00 eura raspoređuju se za obavljanje poslova i radova održavanja na području Gradske četvrti prema sljedećim djelatnostima i nositeljima provedbe Programa:


	Redni broj
	Vrsta komunalne djelatnosti
	Nositelj provedbe
	Izvor financiranja
	Iznos sredstava eur

	3.1
	Održavanje građevina javne odvodnje oborinskih voda
	Vodoopskrba i odvodnja d.o.o.
	
Komunalna naknada
	107.500,00

	3.2
	Održavanje čistoće javnih površina
	Zagrebački holding d.o.o., 
Podružnica Čistoća
	
Komunalna naknada
	477.800,00

	3.3
	Održavanje javnih zelenih površina
	Zagrebački holding d.o.o., 
Podružnica Zrinjevac
	
Komunalna naknada
	1.527.600,00

	3.4
	Redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	Naknada za ceste
	764.500,00

	Ukupno
	
	2.877.400,00





	3. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa. 
	Ovaj program obuhvaća poslove i radove čišćenja i održavanja 3.100 vodolovnih grla te drugih građevina javne odvodnje oborinskh voda na području Gradske četvrti u 2023. godini. Kroz navedeni program je osim čišćenja slivnika predviđeni radovi rekonstrukcije slivnika, održavanje horizontalnih sabirnih kanala, intervencije na internom sustavu odvodnje javnih ustanova, čišćenje linijskih rešetki, radovi izvanrednog čišćenja pripadajuće mreže i zimska služba (posipavanje stubišta solju) i održavanje pothodnika.

	4. Pod održavanjem čistoće javnih površina, prema ovom programu podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima. Izvršenje programa se izvodi prema donesenom Programu čišćenja i pranja javnih površina za područje Gradske četvrti, u kojemu se nalazi popis ulica koje se čiste i peru s iskazanom vrstom tehnologije čišćenja te intenzitetom. 
	Ovaj program obuhvaća poslove ručnog čišćenja ukupno 2.428.873 m², čišćenja 1.224.284 m²  velikom i 1.246.960 m² malom čistilicom, pranja 1.469.571 m² autocisternom  te druge poslove čišćenja i pranja na području Gradske četvrti u 2023. godini. 

	5. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 1.813.433 m² javnih zelenih površina na području Gradske četvrti u 2022. godini te 380.211 m2 korovišta na području Gradske četvrti u 2023. godini, osim poslova obuhvaćenih planovima malih komunalnih akcija mjesnih odbora.

	6. Redovito održavanje nerazvrstanih cesta u ovom programu podrazumijeva:
	6.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	6.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	6.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi. Samo financiranje asfalterskog programa osigurano je kroz Plan malih komunalnih akcija mjesnih odbora, a kojeg donose Vijeća mjesnih odbora zaključkom.
 	
	Ovaj program obuhvaća sve poslove redovitog održavanja ukupno 738.404 m² nerazvrstanih cesta na području Gradske četvrti u 2023. godini, uključujući održavanje semaforskih uređaja na 27 lokacija, osim poslova obuhvaćenih planovima malih komunalnih akcija mjesnih odbora.
7. Sukladno ovom Programu izvršavati će se obveze održavanja građevina i uređaja javne namjene u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture. 
8. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	9. Sredstva za provedbu ovog programa osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim programom, a prema načelima štednje i racionalnog korištenja sredstava.

	10. Ovaj će program biti objavljen u Službenom glasniku Grada Zagreba.


Ad. 4. Plan MKA Mjesnog odbora Travno za 2023., donosi se
Predsjednik uvodno obrazlaže predmetnu točku dnevnog reda te otvara raspravu.
Bez rasprave, Vijeće jednoglasno donosi

Plan malih komunalnih akcija
Mjesnog odbora Travno u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Travno (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 133.850 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	63.230,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	70.620,00 €

	Ukupno
	133.850,00 €




	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 219.203 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 66.993,71 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 49.434,00 eura za asfalterski program i
	- 30 % ili 21.186,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2023.

Ad. 5. Plan MKA Mjesnog odbora Veliko Polje za 2023., donosi se
Predsjednik uvodno obrazlaže predmetnu točku dnevnog reda te otvara raspravu.
Bez rasprave, Vijeće jednoglasno donosi

Plan malih komunalnih akcija
Mjesnog odbora Veliko Polje u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Veliko Polje (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.




	2. Planirana sredstva za financiranje ovog plana u iznosu od ukupno 89.360,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	13.400,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	75.960,00 €

	Ukupno
	89.360,00 €




	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 9.849 m² uređenih javnih zelenih površina na području Mjesnog odbora.


	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 73.088 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 53.172,00 eura za asfalterski program i
	- 30 % ili 22.788,00 eura za ostale poslove redovnog održavanja.


	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2023.

Ad. 6. Zaključak o izmjeni Plana komunalnih aktivnosti Gradske četvrti Novi Zagreb – istok u 2022. 
Predsjednik uvodno obrazlaže predmetnu točku dnevnog reda te otvara raspravu.
Bez rasprave, Vijeće jednoglasno donosi
	ZAKLJUČAK
o izmjeni Plana komunalnih aktivnosti 
Gradske četvrti Novi Zagreb - istok u 2022.

	
	
	
	
	
	

	Članak 1.

	U Planu komunalnih aktivnosti Gradske četvrti Novi Zagreb - istok u 2022., u članku 3., u točki 1. JAVNOPROMETNE POVRŠINE I OBJEKTI, podtočka 1.1. NOVE AKCIJE U 2022. mijenja se i glasi:

	
	
	
	
	
	

	"1. JAVNOPROMETNE POVRŠINE I OBJEKTI

	1.1. NOVE AKCIJE U 2022.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	Ulica svetog Mateja 110 - 126
	Dugave
	uređivanje kolnika 
	347.000,00

	2.
	Ulica svetog Mateja 110 - 126
	Dugave
	uređivanje nogostupa
	215.000,00

	3.
	Ulica Jurja Denzlera, od raskrižja s Ulicom Josipa Seissela do Ulice Stjepana Planića
	Hrelić
	uređivanje kolnika
	212.000,00

	4.
	Ulica Stjepana Gradića kod kbr. 13 
	Sloboština
	uređivanje nogostupa
	14.000,00

	5.
	Zahradnikova ulica, od kbr. 12 do kbr. 16
	Sloboština
	uređivanje nogostupa
	133.000,00

	6.
	Ulica Vilima Fellera
	Sloboština
	uređivanje kolnika na parkiralištu
	53.000,00

	7.
	Zemljakova ulica, od crkve do Ehrlichove ulice
	Sopot
	uređivanje kolnika i nogostupa
	143.000,00

	8.
	Ulica Brune Bušića kbr. 27 kod Vivasa
	Središće
	uređivanje nogostupa
	21.000,00

	9.
	Ulica Damira Tomljanovića Gavrana od hotela Zagreb do Vivas bara
	Središće
	uređivanje nogostupa
	203.000,00

	10.
	Ulica Božidara Magovca kbr. 48a - 62 
	Travno
	uređivanje kolnika i parkirališta
	902.000,00

	11.
	Ulica Božidara Magovca kbr. 48a - 62 
	Travno
	uređivanje nogostupa
	203.000,00

	12.
	Hrastin prilaz od Barčevog trga do Kombolove ulice
	Utrine
	uređivanje nogostupa
	177.000,00

	13.
	Šišićeva od Maretićeve prema jugu
	Utrine
	uređivanje nogostupa
	155.000,00

	14.
	Adamičeva od Balokovićeve do Baburičine 
	Zapruđe
	uređivanje nogostupa 
	299.000,00

	15.
	Trumbićeva od Balokovićeve do Vankinine
	Zapruđe
	uređivanje nogostupa 
	279.000,00

	16.
	Baburičina 1 - 9, ispred zgrade
	Zapruđe
	produženje nogostupa ispred zgrade
	30.000,00

	17.
	Ulica Brune Bušića 
	Središće
	asfaltiranje pristupa garažama
	16.000,00

	18.
	 
	 
	nadzor
	56.400,00

	
	
	
	UKUPNO
	3.458.400,00

	U točki 2. IGRALIŠTA I ZELENE POVRŠINE, podtočka 2.1. NOVE AKCIJE U 2022. mijenja se i glasi:

	
	
	
	
	
	

	"2. IGRALIŠTA I ZELENE POVRŠINE

	2.1. NOVE AKCIJE U 2022.

	REDNI BROJ
	LOKACIJA - OBJEKT
	MJESNI ODBOR
	OPIS RADOVA / USLUGE / OPREME
	VRIJEDNOST 
U KUNAMA

	1.
	MO Buzin, Park Pijovčina, Buzinska cesta 17
	Buzin
	postavljanje garniture i roštilja
	34.600,00

	2.
	MO Buzin, NK Mladost - Buzin, Ulica Mladosti I. odvojak 3
	Buzin
	zamjena ograde oko nogometnog igrališta 
	180.600,00

	3.
	MO Buzin, NK Mladost - Buzin, Ulica Mladosti I. odvojak 3 
	Buzin
	uređivanje travnjaka na nogometnom igralištu
	94.400,00

	4.
	MO Buzin, Park Pijovčina, uz Buzinsku cestu i duž biciklističke staze
	Buzin
	postavljanje klupa 
	40.000,00

	5.
	Sportski tereni kraj OŠ Dugave i OŠ Frana Galovića
	Dugave
	zamjena košarkaške ploče
	4.600,00

	6.
	Sportski tereni kraj OŠ Dugave i OŠ Frana Galovića
	Dugave
	rekonstrukcija i modernizacija rukometnog igrališta
	920.000,00

	7.
	Sportski tereni kraj OŠ Dugave i OŠ Frana Galovića
	Dugave
	izrada projektne dokumentacije
	18.800,00

	8.
	Centralni park Dugave, pored parka za pse
	Dugave
	izvedba staze
	54.300,00

	9.
	K.č.br. 2381/1, k.o. Zaprudski Otok, zelena površina između ambulante i Sarajevske ulice
	Dugave
	izrada projektne dokumentacije
	18.800,00

	10.
	Centralna zelena površina
	Dugave
	postavljanje stolova za stolni tenis 
	37.600,00

	11.
	Nogometni teren u Ulici sv. Mateja, NK Zelengaj
	Dugave
	uređivanje terena
	84.300,00

	12.
	Područje MO Hrelić
	Hrelić
	postavljanje klupa
	12.400,00

	13.
	Brdarićeva ulica, uz park za pse
	Hrelić
	postavljanje stola za stolni tenis 
	18.800,00

	14.
	Ulica Kamenarka
	Jakuševec
	sadnja živice
	16.000,00

	15.
	Ulica Karla Metikoša - uz ljekarnu Ćurković
	Jakuševec
	sadnja grmlja
	2.400,00

	16.
	Ulica Karla Metikoša - Sajmišna cesta, do mosta
	Jakuševec
	izrada projektne dokumentacije za hortikulturno uređenje i postavljanje parkovne opreme
	12.500,00

	17.
	Spajanje Ulice sv. Roka i Sarajevske ceste
	Jakuševec
	izvedba staze
	286.000,00

	18.
	Sjeverna strana Bolšićeve, od autobusne
stanice prema Ulici SR Njemačke
	Sloboština
	postavljanje klupa 
	18.500,00

	19.
	Zelena površina - Ulica Stjepana Gradića 7
	Sloboština
	vađenje klupe 
	600,00

	20.
	Nežićeva ulica,
k.č.br. 1568 k.o. Zaprudski Otok
	Sloboština
	izrada projektne dokumentacije 
	25.000,00

	21.
	OŠ Otok
	Sloboština
	postavljanje klamerica za bicikle
	4.700,00

	22.
	Trg u Sloboštini ispred Spara
	Sloboština
	postavljanje klamerica za bicikle
	2.500,00

	23.
	Pošta u Ulici Vladimira Varićaka
	Sloboština
	postavljanje klamerica za bicikle
	1.200,00

	24.
	Središnji park "Krug"
	Sopot
	uređivanje staze
	96.000,00

	25.
	Zemljakova ulica - uz sportsko-rekreacijski centar
	Sopot
	izvedba staze
	42.200,00

	26.
	Ulica Huga Ehrlicha - uz Graditeljsku tehničku školu
	Sopot
	uklanjanje živice
	17.400,00

	27.
	Ulica Viktora Kovačića     20 - 26
	Sopot
	izrada projektne dokumentacije za  rekonstrukciju postojećeg dječjeg igrališta
	12.500,00

	28.
	Ulica Viktora Kovačića – Turinina ulica – Pičmanova ulica
	Sopot
	izrada projektne dokumentacije za uređivanje staze
	12.500,00

	29.
	Staza pored Kauflanda
	Središće
	izvedba staze
	81.000,00

	30.
	Avenija Većeslava Holjevca prema Bundek centru
	Središće
	izvedba staze
	28.700,00

	31.
	Ulica Vojina Bakića
	Središće
	izvedba staze
	5.600,00

	32.
	Stonska ulica
	Središće
	sadnja živice u dječjem igralištu
	25.100,00

	33.
	Ulica Vojina Bakića, travnati dijelovi uz
šetnicu Ulice SR Njemačke, zapadna
strana livade kod križanja Ulice Julija Knifera i Ulice Ede Murtića, perivoj Središće
	Središće
	postavljanje garnitura
	78.800,00

	34.
	Dječji park u Stonskoj ulici
	Središće
	postavljanje antitraumatske podloge oko sprava
	28.800,00

	35.
	Nogometno igralište u Središću
	Središće
	postavljanje dasaka na betonsko postolje
	26.000,00

	36.
	Ulica Božidara Magovca 111
	Travno
	postavljanje ljuljačke i ljuljačke za bebe
	53.100,00

	37.
	OŠ Gustava Krkleca
	Travno
	asfaltiranje i zamjena stolova za stolni tenis
	67.000,00

	38.
	OŠ Gustava Krkleca
	Travno
	postavljanje dasaka na betonsko postolje
	9.200,00

	39.
	Park Travno
	Travno
	zamjena opločenja i garnitura
	31.100,00

	40.
	Plato Mamutice
	Travno
	postavljanje klupa i betonskih vaza sa sadnjom
	18.200,00

	41.
	
Južno od igrališta OŠ Gustava Krkleca,
Ulica B. Magovca 103
	Travno
	izrada projektne dokumentacije za sadnju živice
	12.500,00

	42.
	
Šetnica sjeverno od OŠ Gustava Krkleca,
i parka iza ulaza Ulice Božidara Magovca 70
	Travno
	izrada projektne dokumentacije za sadnju drveća
	12.500,00

	43.
	Kod DV "Travno", sjeverno od Ulice Božidara Magovca 105
	Travno
	uređivanje dijela ulegnute staze 
	60.100,00

	44.
	Balotin prilaz 3
	Utrine
	izrada projektne dokumentacije za sanaciju kružne staze oko parka
	12.500,00

	45.
	Park između Fancevljevog i Skokovog prilaza
	Utrine
	zamjena 2 sprave i postavljanje 1 nove
	166.500,00

	46.
	Marjanovićev prilaz 2
	Utrine
	zamjena sprava
	65.400,00

	47.
	Karamanov prilaz 2
	Utrine
	zamjena sprave
	40.500,00

	48.
	Sportsko igralište između I. gimnazije i Ugostiteljske škole
	Utrine
	postavljanje stolova za stolni tenis
	43.900,00

	49.
	Bazen Utrine
	Utrine
	postavljanje klamerica za bicikle
	7.000,00

	50.
	Lojenov prilaz 2
	Zapruđe
	izrada projektne dokumentacije za uređenje dječjeg igrališta
	10.000,00

	51.
	DV "Zapruđe" - Baburičina 11
	Zapruđe
	postavljanje sprave i drvenih cvjetnjaka
	97.800,00

	52.
	Vučetićev prilaz, Trumbićeva ulica, Adamićeva ulica, Lojenov prilaz
	Zapruđe
	postavljanje garnitura 
	73.200,00

	53.
	Sjeverno od Meštrovićevog trga - uz postojeće stolove za stolni tenis
	Zapruđe
	postavljanje stolova za stolni tenis 
	37.600,00

	54.
	Meštrovićev trg - ispred pošte
	Zapruđe
	postavljanje klamerica za bicikle
	1.200,00

	55.
	Meštrovićev trg - ispred Knjižnice Vjekoslava Majera
	Zapruđe
	postavljanje klamerica za bicikle
	5.800,00

	56.
	OŠ Zapruđe
	Zapruđe
	postavljanje klamerica za bicikle
	2.400,00

	57.
	Balokovićeva 75
	Zapruđe
	uređenje dječjeg igrališta po postojećoj projektnoj dokumentaciji
	362.100,00

	58.
	Ulica Janka Holjca - Ulica Aleksandra Brdarića, dječje igralište
	Hrelić
	postavljanje dodatnog tobogana
	115.000,00

	59.
	Ulica Viktora Kovačića – Turinina ulica – Pičmanova ulica
	Sopot
	sanacija pješačkih staza
	700.000,00

	60.
	Plato u Ulici sv. Mateja 69
	Dugave
	uređivanje žardinjera
	3.000,00

	61.
	Ulica Brune Bušića 23
	Središće
	postavljanje garniture s opločenjem 
	20.000,00

	62.
	Bundek, do knjižnice na otvorenom
	Središće
	izrada sipinjene staze
	30.000,00

	63.
	 
	 
	nadzor
	61.200,00

	
	
	
	UKUPNO
	4.462.000,00

	
	
	
	
	
	"

	
	
	
	
	
	

	Točka 5. NERASPOREĐENA INTERVENTNA SREDSTVA mijenja se i glasi:
	

	
	
	
	
	
	

	"5. NERASPOREĐENA INTERVENTNA SREDSTVA
	

	OPIS NAMJENE SREDSTAVA
	VRIJEDNOST 
U KUNAMA

	neplanirani interventni radovi u vezi s nepredviđenim i slučajnim događajima, postupanjem po nalozima komunalnog redarstva, građevinske inspekcije, inspekcije zaštite okoliša te intervencije po primjedbama i prijedlozima građana
	733.100,00

	
	
	
	
	
	"

	
	
	
	
	
	

	REKAPITULACIJA se mijenja i glasi:

	"REKAPITULACIJA

	TOČKA
	VRSTA AKCIJA
	VRIJEDNOST 
U KUNAMA

	1.
	JAVNOPROMETNE POVRŠINE I OBJEKTI
	3.491.300,00

	2.
	IGRALIŠTA I ZELENE POVRŠINE
	4.574.300,00

	3.
	PROSTORI MJESNE SAMOUPRAVE
	599.200,00

	4.
	DRUGI JAVNI OBJEKTI I POVRŠINE
	350.000,00

	5.
	NERASPOREĐENA INTERVENTNA SREDSTVA
	733.100,00

	
	
	
	SVEUKUPNO
	9.747.900,00

	
	
	
	
	
	"

	
	
	
	
	
	

	Članak 2.

	       Ovaj će plan biti objavljen u Službenom glasniku Grada Zagreba.



Ad. 7. Pitanja, prijedlozi i obavijesti
	Predsjednik Vijeća traži da se Zagrebački holding d.o.o., Podružnica Čistoća, očituje
o nesnosnom  smradu s odlagališta Prudinec.
	Član Vijeća Matej Mišić predlaže kako bi na sjednicu Vijeća trebao doći netko iz „Čistoće“ da se očituje na tu temu. 
[bookmark: _GoBack]		Članica Vijeća Sandra Kapetanović Bitići traži da se uputi dopis prema „Čistoći“ s traženjem učestalijeg odvoza papira i plastike u Ulici Karla Metikoša.
		Predsjednik Vijeća traži da se za iduću sjednicu pripremi Plan komunalnih aktivnosti Gradske četvrti Novi Zagreb – istok za 2023. godinu te najavljuje kako će se ista održati 29. studenoga ili 06. prosinca.


Budući da više nitko ne traži riječ, predsjednik zaključuje sjednicu.
Dovršeno u 19:45 sati.

KLASA: 024-08/22-001/
URBROJ: 251-13-11-9-22-2
Zagreb, 23. studenoga 2022.

Zapisnik sastavila:
Mateja Pleša, mag.pol.

Predsjednik
Vijeća Gradske četvrti
Novi Zagreb – istok
Tonko Bogovac

